c: text/html

text:
Mandamuna a nkonko ya malu a mu Bible
Netupetaku mbulamatadi wakokesha buloba bujima anyi?
Ela meji muikala mbulamatadi wa buloba bujima mua kuambuluisha bantu. Lelu eu bantu ba bungi badi bakenga bua bupele, eku bakuabu bikale babanji. Kadi mbulamatadi wa buloba bujima udi mumanye majinga a bantu udi mua kuenza bua bantu bonso bapete tshidibu natshi dijinga. Udiku wela meji ne: bantu badi mua kuenza mbulamatadi wa mushindu eu anyi?—Bala Yelemiya 10:23.
Kukadi bidimu bia bungi bidi mbulamatadi ya bantu mipangile mu mishindu yonso bua kukumbajila badiyi ilombola majinga abu, nangananga bapele. Imue mbulamatadi itu ne tshikisu tshia bungi. (Muambi 4:1; 8:9) Kadi Nzambi wa Bukole Buonso mmulaye bua kuteka mbulamatadi wapinganyina mbulamatadi ya bana ba bantu. Mukokeshi wa mbulamatadi eu neakumbajile bantu majinga abu.—Bala Yeshaya 11:4; Danyele 2:44.
Mmalu kayi enza Bukalenge bua Nzambi?
Yehowa Nzambi mmusungule Muanende Yezu, Mukokeshi muimpe wa buloba bujima. (Luka 1:31-33) Pavua Yezu pa buloba, uvua wambuluisha bantu bikole. Bu mudiye Mukalenge, neasangishe bantu ba mu bisamba bionso mu bobumue ne neumbushile bantu ntatu yonso.—Bala Musambu 72:8, 12-14.
Bantu bonso nebitabe Yezu bu Mukokeshi anyi? Tòo. Kadi Yehowa udi ne lutulu. (2 Petelo 3:9) Utshidi upesha bantu mpunga wa bobu kuitaba Yezu bu Mukokeshi. Mu katupa kîpi emu, Yezu neumbushe bantu babi pa buloba ne neafile ditalala ne bukubi pa buloba bujima.—Bala Mika 4:3, 4.

robotstxt: allowed

filter: keep


text:
NUIDIKIJE DITABUJA DIABU | DAVIDI
‘Mvita nya Yehowa’
DAVIDI udi utua nkanana bua kakuluki padi basalayi badi banyema badituta kudiye. Bavua ne mêsu matonona bua buôwa padibu banyema muaba wa mvita. Tshivua tshibenza buôwa ntshinyi? Davidi udi mua kuikala mubumvue batela dîna dimue dimue misangu ne misangu ne buôwa bua bungi. Ndîna dia muntu kampanda. Muntu muena diambu au mmuimane mu tshibandabanda, uvua munene-mule ne pamuapa Davidi kavua muanji kumona muntu wa nunku to.
Muntu au uvua Goleyata! Davidi uvua mumona bua tshinyi basalayi bavua bamutshina, bualu uvua munene menemene ne mule wa mfiondo. Nansha yeye kayi muvuale bia mvita, uvua mua kuikala ne bujitu bupite bua bantu banene babidi basambakaja. Kadi uvua muvuale bia mvita too ne ku mênu, ne uvua musalayi wa makanda a bungi ne muluanganyi wa mvita wa kalanda-musenga. Goleyata uvua wela mbila ukeba wa kuluangana nende. Fuanyikijabi muvua dîyi diende dikungula mu tshibandabanda pavuaye upenda tshiluilu tshia Isalele ne mukalenge watshi Shaula. Uvua ukeba muntu wakuluangana nende, bua mvita ayi ilue ya bantu babidi.—1 Samuele 17:4-10.
Bena Isalele bavua ne buôwa, mukalenge wabu Shaula ne buôwa. Davidi udi utungunuka ne kumvua bualu bumue bumue abu kukadi ngondo mujima ne matuku. Tshiluilu tshia bena Peleshete ne tshia bena Isalele mbishale bionso kabiyi ne tshia kuamba padi Goleyata utungunuka ne bipendu biende ku dituku ku dituku. Bidi bitonda Davidi bikole. Bundu kayi bua kumona mudi mukalenge wa Isalele, basalayi bende, kusangisha ne batutuende ba Davidi basatu bazakala bikole bua buôwa! Bua Davidi, Goleyata muntu uvua kayi utendelela Nzambi au ukavua wenda usambuka mikalu, kavua anu mubunde tshiluilu tshia Isalele nkayatshi to, uvua kabidi mupende Yehowa, Nzambi wa Isalele. Kadi ntshinyi tshivua Davidi nsonga wetu wa patupu eu mua kuenza? Ditabuja dia Davidi didi ditulongesha tshinyi lelu?—1 Samuele 17:11-14.
‘MUELE MANYI PA MUTU, EU NYEYE MENE’
Tuanjayi kuakula bua malu avua menzeke ngondo ya bungi kumpala. Kuîsu kukavua kuenda kufiika pavua Davidi ulama mikoko ya tatuende mu tukunakuna kampanda pabuipi ne Beteleheme. Uvua nsonga muimpe kumona, pamuapa uvua ne bidimu bipite pa 13, mubidi wende uvua lukunjila-kunjila ne uvua umueneka ne meji a bungi. Mu bikondo bivua kuulu kutalale, uvua wimba lunzenze. Buimpe bua bufuki bua Nzambi buvua bumusankisha bikole, ne dimanya diende dia kuimba misambu divua dienda dikola mu bungi bua mêba avuaye upitshisha ku dimba. Kadi butuku butudi tuakuila ebu, badi babikidisha Davidi. Tatuende uvua musue kumumona ne lukasa.—1 Samuele 16:12.
Davidi udi usangana tatuende Yishayi, bayukila ne muntu mukulakeje bikole. Mukulakaje eu uvua Samuele muprofete wa lulamatu. Yehowa uvua mumutume bua kuela umue wa ku bana ba Yishayi manyi bua alue mukalenge mupiamupia wa Isalele! Samuele ukavua mumone batutuende ba Davidi muandamutekete, kadi Yehowa wakamuleja patoke ne: kavua musungule muntu nansha umue wa kudibu to. Kadi padi Davidi ufika, Yehowa udi wambila Samuele ne: ‘Muele manyi pa mutu, eu nyeye mene.’ Samuele udi ukangula lusengu luvua luule tente ne manyi a pa buawu ne wela ndambu pa mutu wa Davidi mu mêsu mua batutuende buonso. Anu dîba divuabu bele Davidi manyi adi, nsombelu wende wakashintuluka. Bible udi wamba ne: ‘Nyuma wa Yehowa wakatulukila Davidi bikole ku dituku adi.’—1 Samuele 16:1, 5-11, 13.
Davidi wakatuadijaku kujinga diakamue bukokeshi anyi? Tòo, uvua ne disanka dia kuanji kuindila dîba divua nyuma wa Nzambi ne bua kumuambila bikala tshikondo tshikumbane bua kuambula majitu manene. Mu dindila tshikondo atshi, uvua utungunuka ne kuenza mudimu wende mushadile wa dilama mikoko. Uvua mudimu uvuaye wenza ne didifila dionso ne dikima. Misangu mitue ku ibidi mikoko ya tatuende ivua mu njiwu, musangu wa kumpala kudi ntambue ne muibidi kudi urse. Davidi kavua muipate nyama ya luonji eyi tshianana ku bule to. Kadi wakaluangana nayi bua kusungila mikoko ya tatuende ivua kayiyi mu bukubi. Misangu yonso ayi, wakashipa yeye nkayende nyama ya luonji eyi!—1 Samuele 17:34-36; Yeshayi 31:4.
Matuku mamane kupita, kubikidishabu kabidi Davidi. Lumu luende ndufike ku matshi a Mukalenge Shaula. Nansha mutshivua Shaula musalayi wa bukole, Yehowa katshivua kabidi umuanyisha to, bualu uvua mubenge kutumikila mikenji ya Nzambi. Yehowa ukavua mumbushe nyuma wende kudi Shaula, ne nyuma mubi ukavua umuluila misangu ne misangu, mbuena kuamba ne: ukavua ne biji bia lukasa, uvua ubandangana ne uvua ne tshikisu. Misambu ke tshintu tshimue tshivua tshituyisha Shaula pavua nyuma mubi eu umutulukila. Bamue ba ku bantu ba Shaula bakavua bumvue lumu lua Davidi lua muvuaye muimbi wa misambu ne muluanganyi wa mvita. Ke bobu kubikidisha Davidi, ne diakamue wakalua umue wa ku bimbi ba misambu ba mu nzubu wa Shaula ne bamuambuidi ba ngabu.—1 Samuele 15:26-29; 16:14-23.
Ditabuja dia Davidi mu tshilumbu etshi didi mua kulongesha nangananga bansonga. Tangila ne: uvua mupitshishe dîba diende dia bungi pavuaye wenza malu avua mamuseje pabuipi ne Yehowa. Bualu bukuabu, wakavudija dimanya ne lutulu luonso, diakamuambuluisha bua kuluaye mukumbane ne bua kuenzabu nende mudimu. Bualu bua mushinga, wakalekela bua nyuma wa Yehowa amulombole. Mmalongesha mimpe be buetu tuetu buonso.—Muambi 12:1.
‘MITSHIMA YA BANTU KAYIPAMPAKANYI BUA BUALU BUENDE’
Pavua Davidi wenzela Shaula mudimu, misangu ya bungi uvua upingana kumbelu kuabu bua kulama mikoko, pamuapa wenza matuku a bungi. Dimue dituku pavua Davidi mupingane, tatuende Yishayi wakamutuma bua kutangila bakulu bende basatu, bavua mu tshiluilu tshia Shaula. Davidi kutumikila, kuya kupesha bana babu biakudia, kuya mu Tshibandabanda tshia Elaha. Padiye ufika, udi uteketa mu mikolo padiye umona biluilu bionso bimanyinangane kabiyi ne tshia kuenza anu mutudi bambe ku ntuadijilu kua tshiena-bualu etshi. Bivua bitangilangane, etshi dia emu etshi dia muamua dia tshiabandabanda tshinene atshi.—1 Samuele 17:1-3, 15-19.
Davidi kavua mua kuanyisha nsombelu wa nunku to. Mmushindu kayi udi tshiluilu tshia Yehowa, Nzambi wa muoyo mua kunyema muntu wetu wa tshianana eu, uvua kayi nansha utendelela Nzambi? Davidi wakumvua muvua Goleyata ubunda Isalele, kumonaye ne: uvua upenda Yehowa buludiludi. Ne luzuku luonso wakatuadija kuyukila ne basalayi bua kutshimuna Goleyata. Tutuende wa Davidi wa kumpala Eliyaba, ukavua mumvue bivua Davidi wamba abi. Wakatandisha muakunyende ne tshiji tshionso, wamba muvuaye mulue bua kumona bitalu bia bantu bavua bafue mu mvita. Davidi kumuandamuna ne: ‘Tshibi tshindi muenze ntshinyi? Tshiena mua kuela lukonko anyi?’ Pashishe Davidi kuya diakamue wenda wakula ne dishindika bua kutshimuna Goleyata, too pakambilabu Shaula mêyi avua Davidi wamba. Mukalenge kutuma dîyi bua balue ne Davidi.—1 Samuele 17:23-31, MMM.
Davidi wakambila mukalenge mêyi adi akolesha ku muoyo aa bua Goleyata: ‘Mitshima ya bantu kayipampakanyi bualu buende.’ Shaula ne bantu bende bavua ne mitshima ipampakana bua Goleyata. Pamuapa bavua benze tshilema tshitu bantu bonso benza tshia kudifuanyikija ne muntu mule au, badimona bamushikila anu mu tshimonu anyi muinshi mua dikaya. Bavua bela meji ne: tshilumbayi uvua muvuale bia mvita au uvua mua kubatshimuna mu mupodi wa dîsu. Kadi Davidi kavua yeye wela meji nanku to. Anu mutuabimona, uvua yeye umona tshilumbu mu mushindu mukuabu. Nunku wakamba bua kuya kuluangana ne Goleyata.—1 Samuele 17:32.
Shaula kubenga wamba ne: “Wewe kuena mua kuya bua kuluangana ne muena Peleshete eu bualu bua wewe utshidi nsongalume ne yeye wakadi muena mvita ku bunsongalume buende too ne katataka.” Davidi uvua bushuwa muana anyi? Tòo, kadi kavua muanji kukumbana bua kubuela mu tshiluilu to, ne kuîsu kuende kutshivua kua muana. Kadi Davidi ukavua mumanyike bu muluanganyi wa mvita wa dilambu ne tshikondo atshi uvua mua kuikala ukadi ne bidimu 18 anyi 19.—1 Samuele 16:18; 17:33.
Davidi wakalondela Shaula tshivuaye muenze ne ntambue ne urse bua kumushindikila. Uvua uditumbisha anyi? Tòo. Davidi uvua mumanye muvuaye mushipe nyama ayi. Kumuambilaye ne: ‘Yehowa, wakansungila ku dikama dia nyama wa ntambue ne dia nkashama [urse], neansungile mu tshianza tshia muena Peleshete eu.’ Ndekelu wa bionso Davidi kuitabijija Shaula, ke Shaula kumuambila ne: ‘Ya biebe, Yehowa ikale nebe.’—1 Samuele 17:37.
Udiku musue kuikala ne ditabuja bu dia Davidi anyi? Manya ne: ditabuja dia Davidi kadivua lungenyi lufuikakaja mu mutu to. Uvua ne ditabuja kudi Nzambi bualu uvua ne dimanya ne ukavua mumonamone muvua Yehowa mumuenzele malu. Uvua mumanye ne: Yehowa udi ukuba bantu bende ne dinanga ne udi ukumbaja malaya ende. Tuetu basue kupeta ditabuja dia nunku, tudi ne bua kutungunuka ne kulonga malu a Nzambi adi mu Bible. Tuetu tutumikila malu atudi tulonga, netupete malu mimpe akolesha ditabuja dietu anu bu Davidi.—Ebelu 11:1.
‘YEHOWA NEAKUFILE MU TSHIANZA TSHIANYI’
Tshia kumpala, Shaula udi uluatshika Davidi bia mvita biende yeye. Bivua anu bu bia Goleyeta, bienza ne tshiamu tshia mitaku, pamuapa ne tshikowelu anyi kazaku ka mvita kikale ne tuamu tusomakaja. Nunku, Davidi kuteta kuendakana pavuaye muvuale bia mvita bia bujitu abi ne diakamue wakamona ne: kavua ukumbana to. Kabavua bamulongeshe busalayi to, kavua muibidile kubivuala to, nangananga bia mvita bivua Shaula, muntu mule wa ku bantu bonso ba mu tshisamba tshia Isalelela, uvuala. (1 Samuele 9:2) Wakabivula bionso ne kuvualaye nkanzu wende wa pa tshibidilu, wa buena uvua balami ba mikoko bavuala bua kukuba mikoko.—1 Samuele 17:38-40.
Davidi kuambula dikombo diende dia balami, kuela nsapu wende ku diapa, ne ndundu wa kukupa nende mabue. Ndundu wetu wa kukupa nende mabue kavua umueneka bu tshintu tshia nsongo to, kadi tshivua tshia mvita tshia dikema. Bu muvua ndundu au muenza ne kabombi kakese ku ndekelu kua mikaba yende ibidi, uvua tshia mvita tshimpe bua balami ba mikoko. Uvua mua kuela dibue mu kabombi aku, kunyungulula ndundu lua pa mutu pende ne lubilu lukole, ne pashishe kulekela mukaba umue, ukupa dibue ne ndudi mu mushindu wa kushipa. Bua kuleja ne: ndundu au uvua tshia mvita tshimpe, bimue biluilu bivua misangu mikuabu bienza nende mudimu.
Davidi kuambula bintu abi mutangile lubilu kudi muluishi wende. Tutetabi kuela meji mudi Davidi usambila ne muoyo mujima padiye wenda winama muaba uvua kasulu ka mâyi kakavua kuume mu tshibandabanda ne usungula mabue makese mafinunuke atanu. Pashishe kuyaye pa muaba wa mvita, kavua uya wenda to, uvua unyema!
Goleyata udi wela meji kayi padiye umona muluishi wende? Bible udi wamba ne: ‘Wakamulengulula bualu bua yeye wakatshidi nsongalume, wakadi ne mpala lukunjila-kunjila, wakadi ne mpala muimpe.’ Goleyata kumusaminaye ne: ‘Meme ndi mbua bua wewe udi ulua kundi ne bibangu [mitshi] anyi?’ Bimueneka ne: uvua mumone dikombo divua nadi Davidi, kadi kavua mutabalele ndundu uvuaye nende to. Kuelaye Davidi mulawu mu mêna a nzambi ya bena Peleshete ne kuditshipaye bua kudisha nyunyi ne nyama ya mu tshisuku tshitalu tshia muluishi wende.—1 Samuele 17:41-44.
Lelu, diandamuna dia Davidi didi difila tshijadiki tshinene tshia ditabuja. Elabi meji mudi nsongalume eu wela Goleyata lubila wamba ne: ‘Wewe udi ulua kundi ne muele wa mvita ne difuma ne difuma dia kabenda, kadi meme ndualua kuudi mu dîna dia Yehowa, Nzambi wa bena mvita ba Bena Isalele uwakufunyina bulobo kumpala kuende.’ Bua Davidi, makanda a muntu ne bia mvita kabivua ne mushinga to. Goleyata uvua mupetule Yehowa Nzambi, ne Yehowa uvua ne bua kumuteka pa muaba wende. Anu bu muvua Davidi muambe, ‘mvita nya Yehowa.’—1 Samuele 17:45-47.
Davidi uvua mumone bule bua Goleyata ne bia mvita biende. Wakenza bua bintu abi kabimupeshi buôwa to. Kavua muenze tshilema tshivua Shaula ne basalayi bende benze to. Davidi kavua mudifuanyikije ne Goleyata to. Kadi uvua mutangile Goleyata umufuanyikija ne Yehowa. Goleyata uvua bule bua metre 2 ne santimetre 90, mupite bantu bakuabu bonso, kadi uvua bunene kayi pa kumufuanyikija ne Mukalenge wa diulu ne buloba? Bushuwa, anu bu bantu bonso uvua anu bu kiishi ka kunuina ku maluvu, kavua Yehowa mua kubutula mu mupodi wa dîsu.
Davidi kunyema mutangile kudi muluishi wende, kuela tshianza mu nsapu kupatula dibue dimue. Kuangata ndundu ne kutuadija kumunyunguluila pa mutu pende, kunyungulula misangu ne misangu too pakavua ndundu udila. Goleyata kusemena kudi Davidi, pamuapa muikala panyima pa mumuambuidi wa ngabu. Bule bua Goleyata buvua ne njiwu ya bungi kudiye, bualu bivua mua kukolela muambudi wa ngabu wa bule bukumbanyine bua kujula ngabu ne kumufikisha pa bule bua tshilumbayi au bua kukuba mutu wende. Ne mutu wende ke uvua Davidi ulumbila.—1 Samuele 17:41.
Davidi kulekelela dibue. Fuanyikijabi muvua ditalala dibuele pavua Davidi ukupa dibue diende ne lukasa. Pamuapa Yehowa wakenza bua Davidi kakupi dibue dikuabu to. Dibue dimuepele adi diakatuta Goleyata, kumubueladi mu mpala. Tshilumiana kubunguluka mu buloba, mpala mutue panshi! Mumuambuidi wa ngabu kudiela lubilu bua buôwa. Davidi kusemena, kuangata muele wa Goleyata, kukosaye nawu tshilumbayi au muntu.—1 Samuele 17:48-51.
Ndekelu wa bionso, Shaula ne basalayi kupetululabu dikima. Ne mbila mikole, bakalonda bena Peleshete. Mvita kushintuluka anu muvua Davidi muambile Goleyata ne: ‘Yehowa neanufile nuenu bonso mu bianza bietu.’—1 Samuele 17:47, 52, 53.
Lelu eu, batendeledi ba Nzambi kabatu baluangana mvita yetu miena dîna eyi to. Tshikondo atshi tshiakapita. (Matayi 26:52) Kadi, tudi ne bua kuidikija ditabuja dia Davidi. Anu bu yeye, tudi ne bua kumona Yehowa bu muntu mulelela, mmumue ne: bu Nzambi umuepele utudi ne bua kuenzela mudimu ne kutshina. Pamuapa tudi mua kudimona bakese patudi tudifuanyikija ne ntatu yetu, kadi ntatu eyi mmikese patudi tuyifuanyikija ne bukole budi kabuyi mikalu bua Yehowa. Tuetu bavuije Yehowa Nzambi wetu ne baleje ditabuja kudiye bu Davidi, kakuena bualu anyi lutatu ludi mua kutuzakeja to. Kakuena bualu nansha bumue budi mua kupita Yehowa bukole to!


text:
KIPINDI 1
Le Tutejanga Leza Namani?
Leza wisambanga netu kupityila ku Bible. 2 Temote 3:16
Leza wa bine wāludikile bantu basoneke milangwe yandi mu dibuku dimo dijila. Dino dibuku i Bible. Mudi myanda ya kamweno ikusakila Leza uyuke.
Leza uyukile byonso bitufwaninwe, kadi ye Nsulo ya tunangu tonso. Shi umuteje, usa kwikala wa ñeni bya binebine.
Leza usakanga muntu yense pano pa ntanda atange Bible. Pano Bible udi mu ndimi mivule.
Shi usaka kuteja Leza, ufwaninwe kutanga Bible ne kumwivwanija.
Konsokonso bantu batejanga. Mateo 28:19
Batumoni ba Yehova bakakukwasha wivwanije Bible.
Bafundijanga bubinebine butala padi Leza pano pa ntanda ponso.
Kukafutapo kantu nansha kamo pangala pa buno bufundiji. Kadi ukokeja kwifunda myanda itala padi Leza ku Njibo ya Bulopwe ya Batumoni ba Yehova mu kyenu kibundi.


text:
BIUMA BIA MU DÎYI DIA NZAMBI | YELEMIYA 51-52
Dîyi dia Yehowa didi dikumbana ne mu katoba
Yehowa ukavua muleje malu avua ne bua kulua kuenzeka anu muvuawu
‘Sakishayi mikete’
‘Bena mvita ba mu Babilona bakulekela kuluangana’
Kulondolola kua Nabonide kudi kuamba ne: “Basalayi ba Kolesha bakabuela mu Babilona kakuyi mvita.” Bualu ebu budi bumvuija pamuapa ne: kakuvua diluishangana dietu diena dîna edi ne buvua bumvuangana ne mulayi wa buprofete wa Yelemiya
‘Babilona nealue mishiki ya mabue ne neashale munda mutupu bua kashidi’ NWT
Kutuadijila mu 539 kumpala kua Yezu, butumbi bua Babilona buakabanga kubuitshidila. Alexandre Munene wakajinga kuvuija Babilona tshimenga tshiende tshikulu, kadi wakafua mu tshimpitshimpi. Ku ntuadijilu kua buena Kristo, kasumbu ka bena Yuda katshivuamu, kusakabi mupostolo Petelo bua kuya mu Babilona. Kadi bu mu bidimu bia 300 panyima pa Yezu, tshimenga tshikavua tshishale bikulu, ne ndekelu wa bionso bualu buatshi buakajika


text:
NSHAPITA WA DIKUMI NE MUITANU
Mushindu muimpe wa kutendelela Nzambi
1. Nnganyi udi mua kutuambila mushindu muimpe wa kutendelela Nzambi?
BITENDELELU bia bungi bidi biamba mudibi bilongesha malu malelela pa bidi bitangila Nzambi. Kadi kabiena mua kuikala nanku to, bualu bitendelelu bia bungi bidi bilongesha malu mashilangane bikole bua tshidi Nzambi ne mushindu utudi ne bua kumutendelela. Mmunyi mutudi mua kumanya mushindu muimpe wa kutendelela Nzambi? Anu Yehowa nkayende ke udi mua kutuambila mutudi mua kumutendelela.
2. Mmunyi mutudi mua kumanya mushindu muimpe wa kutendelela Nzambi?
2 Yehowa mmutupeshe Bible bua tumanye mushindu muimpe wa kumutendelela. Nunku longa Bible, ne Yehowa neakuambuluishe bua malu audi ulongamu akuambuluishe, bualu udi uditatshisha bikole bua bualu buebe.—Yeshaya 48:17.
3. Nzambi mmusue ne: tuenze tshinyi?
3 Kudi bantu badi bamba ne: Nzambi udi wanyisha bitendelelu bionso, kadi ki ntshivua Yezu mutulongeshe to. Wakamba ne: “Ki mmuntu yonso udi umbikila ne: ‘Mukalenge, Mukalenge,’ wabuela mu Bukalenge bua mu diulu to, kadi anu eu udi wenza disua dia Tatu wanyi udi mu diulu ke wabuela.” Nunku mbimpe tumanye tshidi Nzambi musue ne pashishe tutshienze. Mbualu bua mushinga mukole bualu Yezu wakafuanyikija bantu badi kabayi batumikila Nzambi ne benzavi, “bashipi ba mikenji.”—Matayi 7:21-23.
4. Yezu uvua muambe tshinyi bua kuenza disua dia Nzambi?
4 Yezu uvua mutudimuije ne: tuetu basue kuenza disua dia Nzambi, netupete ntatu. Wakamba ne: “Buelelayi ku tshiibi tshikese, bualu tshiibi tshidi tshinene ne njila udi mualabale udi ufikisha ku kabutu, bantu ba bungi badi babuelelaku; kadi tshiibi tshidi tshikese ne njila udi mubumbakane udi ufikisha ku muoyo, bantu bakese badi bamupeta.” (Matayi 7:13, 14) Njila mukese, anyi mushindu muimpe wa kutendelela Nzambi, udi ufikisha ku muoyo wa tshiendelele. Njila munene, anyi mushindu mubi wa kutendelela Nzambi, udi ufikisha ku lufu. Pabi Yehowa ki mmusue bua muntu nansha umue afue to. Udi upesha muntu yonso mpunga wa kumumanya.—2 Petelo 3:9.
MUSHINDU MUIMPE WA KUTENDELELA NZAMBI
5. Mmunyi muudi mua kumanya bantu badi batendelela Nzambi mu mushindu muimpe?
5 Yezu uvua muambe ne: tudi mua kumanya bantu badi batendelela Nzambi mu mushindu muimpe. Tudi tubamanya patudi tukonkonona malu adibu bitabuja ne adibu benza. Wakamba ne: “Nenubamanyine ku mamuma abu.” Kuambaye kabidi ne: “Mutshi wonso muimpe udi ukuama bimuma bimpe.” (Matayi 7:16, 17) Ebi kabiena biumvuija ne: bantu badi batendelela Nzambi kabatu benza bilema to. Kadi badi badienzeja misangu yonso bua kuenza malu mimpe. Tumone mpindieu tshidi mua kutuambuluisha bua kumanya bantu badi batendelela Nzambi mu mushindu muimpe.
6, 7. a) Bua tshinyi ntendelelu mulelela mmuimanyine mu Bible? b) Tshilejilu tshia Yezu tshidi tshitulongesha tshinyi?
6 Ntendelelu wetu udi ne bua kushindamena mu Bible. Bible udi wamba ne: “Dîyi dionso didi mu Mifundu ndifundisha kudi Nzambi ku bukole bua nyuma wende ne didi diambuluisha bua kulongesha, bua kubela, bua kululamija malu, bua kunyoka mu buakane, bua muntu wa Nzambi ikale mukumbane menemene, muikale ne bionso bidi bikengedibua bua mudimu wonso muimpe.” (2 Timote 3:16, 17) Mupostolo Paulo wakafundila bena Kristo ne: “Panuvua bapete dîyi dia Nzambi dinuvua bumvuile kutudi, nuvua baditabe, ki mbu dîyi dia bantu, kadi anu bu mudidi mu bulelela, bu dîyi dia Nzambi.” (1 Tesalonike 2:13) Ntendelelu mulelela mmushindamene anu mu Bible, Dîyi dia Nzambi. Ki mmuimanyine pa ngenyi ya bantu, bilele, anyi malu makuabu to.
7 Malu onso avua Yezu ulongesha avua mashindamene mu Dîyi dia Nzambi. (Bala Yone 17:17.) Uvua misangu ya bungi utela Mifundu. (Matayi 4:4, 7, 10) Batendeledi balelela ba Nzambi badi balonda tshilejilu tshia Yezu, ne malu onso adibu balongesha adi afumina mu Bible.
8. Ntshinyi tshivua Yezu mutulongeshe bua kutendelela Yehowa?
8 Tudi ne bua kutendelela anu Yehowa. Misambu 83:18 udi wamba ne: “Wewe, udi ne dîna dia Yehowa, wewe nkayebe ke Mutambe Bunene pa mutu pa buloba bujima.” Yezu uvua musue bua bantu bamanye bimpe menemene ne: Nzambi mulelela nganyi, ne uvua ubalongesha dîna dia Nzambi. (Bala Yone 17:6.) Yezu wakamba ne: “Yehowa Nzambi webe ke uudi ne bua kutendelela, ne yeye nkayende ke uudi ne bua kuenzela mudimu wa tshijila.” (Matayi 4:10) Nunku bu mutudi batendeledi ba Nzambi, tudi tulonda tshilejilu tshia Yezu. Tudi tutendelela anu Yehowa, tutela dîna diende, ne tulongesha bantu bakuabu dîna dia Nzambi ne malu ikalaye ne bua kutuenzela.
9, 10. Mmushindu kayi utudi tuleja ne: tudi banangangane?
9 Tudi ne bua kuikala ne dinanga dilelela bua bantu. Yezu uvua mulongeshe bayidi bende bua banangangane. (Bala Yone 13:35.) Dinanga edi kadiena ditangila muaba utudi bafumine, tshisamba tshietu anyi bituikala babanji peshi bapele to. Dinanga edi didi dienza bua tuikale mu buobumue ne bana betu ba balume ne ba bakaji. (Kolosayi 3:14) Ke bualu kayi katuena tuya ku mvita ne katuena tushipa bantu to. Bible udi wamba ne: “Bana ba Nzambi ne bana ba Diabolo badi bamuenekela ku bualu ebu: Muntu yonso udi kayi utungunuka ne kuenza malu makane kena ufumina kudi Nzambi, nansha muntu udi kayi munange muanabu.” Udi wamba kabidi ne: tudi ne bua ‘kunangangana; ki mbu Kayina uvua mufumine kudi mubi ne mushipe muanabu to.’—1 Yone 3:10-12; 4:20, 21.
10 Tudi tufila dîba dietu, makanda etu, ne bintu bietu bua kuambuluishangana ne kukankamijangana. (Ebelu 10:24, 25) Tudi ‘tuenzela bantu bonso malu mimpe.’—Galatiya 6:10.
11. Bua tshinyi tudi tuitaba Yezu bu njila udi ufikisha kudi Nzambi?
11 Tudi ne bua kutumikila Yezu bualu yeye ke njila udi ufikisha kudi Nzambi. Bible udi wamba ne: “Kakuena lupandu mu muntu mukuabu, bualu kakuena dîna dikuabu muinshi mua diulu didibu bafile munkatshi mua bantu didi ne bua kutupandisha to.” (Bienzedi 4:12) Tuvua balonge mu nshapita muitanu wa mukanda eu ne: Yehowa uvua mutume Yezu bua kufila muoyo wende bu mulambu wa kupikula nawu bantu badi batumikila. (Matayi 20:28) Yehowa mmusungule Yezu bua kukokesha bu Mukalenge pa buloba. Ke bualu kayi Bible udi utuambila bua kutumikila Yezu tuetu basue kupeta muoyo wa tshiendelele.—Bala Yone 3:36.
12. Bua tshinyi katuena tubuelakana mu malu a tshididi?
12 Katuena ne bua kubuelakana mu malu a tshididi to. Yezu kavua mubuelakane mu malu a tshididi to. Pavuabu bamulumbuluisha, wakambila Pilato mukokeshi muena Lomo ne: “Bukalenge buanyi ki mbua pa buloba ebu to.” (Bala Yone 18:36.) Anu bu Yezu, tudi tulamata Bukalenge bua Nzambi bua mu diulu, ne bua bualu ebu, katuena tubuelakana mu malu a tshididi to, nansha tuetu basombele muaba kayi. Kadi Bible udi utulomba bua kutumikila “bakokeshi badi ku mutu,” mmumue ne: mbulamatadi. (Lomo 13:1) Tudi tutumikila mikenji ya mu ditunga ditudi. Kadi padi mukenji kampanda ubengangana ne mikenji ya Nzambi, tudi tuidikija bapostolo bavua bambe ne: “Tudi ne bua kutumikila Nzambi bu mfumu pamutu pa kutumikila bantu.”—Bienzedi 5:29; Mâko 12:17.
13. Mmalu kayi atudi tuyisha bua Bukalenge bua Nzambi?
13 Tudi tuitaba ne: anu Bukalenge bua Nzambi ke buajikija ntatu ya pa buloba. Yezu wakamba ne: bavua ne bua kuyisha “lumu luimpe elu lua Bukalenge” pa buloba bujima. (Bala Matayi 24:14.) Mbulamatadi nansha umue kena mua kuenza tshikala Bukalenge bua Nzambi ne bua kutuenzela to. (Misambu 146:3) Yezu uvua mutulongeshe bua kusambila bua Bukalenge bua Nzambi pavuaye muambe ne: “Bukalenge buebe bulue. Disua diebe dienzeke kabidi pa buloba muomumue ne mu diulu.” (Matayi 6:10) Bible udi utuambila ne: Bukalenge bua Nzambi nebubutule mbulamatadi yonso ya bantu ne “buobu nkayabu nebushalaku kashidi.”—Danyele 2:44.
14. Udi wela meji ne: mbanganyi badi batendelela Nzambi mu mushindu muimpe?
14 Wewe mumane kulonga malu onso aa, diebeja ne: ‘Mbanganyi batu bangatshila malongesha abu mu Bible? Mbanganyi batu bambila bantu bakuabu dîna dia Nzambi? Mbanganyi batu banangangane bikole ne bitaba ne: Nzambi uvua mutume Yezu bua kutupandisha? Mbanganyi batu kabayi babuelakana mu malu a tshididi? Mbanganyi batu bayisha ne: anu Bukalenge bua Nzambi ke buajikija ntatu yetu?’ Anu Bantemu ba Yehowa.—Yeshaya 43:10-12.
NEWENZE TSHINYI?
15. Tuetu basue bua Nzambi anyishe ntendelelu wetu, tudi ne bua kuenza tshinyi?
15 Kuitaba anu ne: Nzambi udiku ki nkukumbane to. Nansha bademon badi bitaba ne: Nzambi udiku, kadi kabena bamutumikila to. (Yakobo 2:19) Tuetu basue bua Nzambi anyishe ntendelelu wetu, tudi ne bua kuitaba ne: udiku, ne kuenza kabidi tshidiye wamba.
16. Bua tshinyi tudi ne bua kubenga tshitendelelu tshia dishima?
16 Bua Nzambi kuanyishaye ntendelelu wetu, tudi ne bua kubenga tshitendelelu tshia dishima. Muprofete Yeshaya wakamba ne: “Patukayi munkatshi muende, dilamayi bakezuke.” (Yeshaya 52:11; 2 Kolinto 6:17) Ke bualu kayi tudi ne bua kubenga bualu buonso budi mu diumvuangana ne tshitendelelu tshia dishima.
17, 18. a) “Babilona Munene” ntshinyi? b) Bua tshinyi mbimpe kupatukamu ne lukasa?
17 Tshitendelelu tshia dishima ntshitendelelu kayi? Ntshitendelelu tshionso tshidi tshitulongesha bua kutendelela Nzambi mu mushindu udi ubengangana ne Dîyi diende. Bible udi ubikila bitendelelu bionso bia dishima ne: “Babilona Munene.” (Buakabuluibua 17:5) Bua tshinyi? Bualu panyima pa Mvula wa kabutu wa mu matuku a Noa, malongesha a bungi a bitendelelu bia dishima akatuadijila mu tshimenga tshia Babilona. Malongesha a dishima au akatangalaka pa buloba bujima. Tshilejilu, bantu ba mu tshimenga tshia Babilona bavua batendelela nzambi isatu misangisha kaba kamue. Bia muomumue lelu, bitendelelu bia bungi bidi bilongesha ne: Nzambi udi Busatu Bunsantu. Kadi Bible yeye udi ulongesha ne: kudi anu Nzambi mulelela umue, Yehowa, ne Yezu m’Muanende. (Yone 17:3) Bantu ba mu Babilona bavua kabidi bitaba ne: muntu udi ne tshitupa kampanda tshidi tshishala ne muoyo padi mubidi ufua, ne tshitupa etshi tshidi mua kukenga mu iferno wa kapia. Ki ndilongesha dilelela to.—Tangila dimanyisha dia ku ndekelu 14, 17, ne 18.
18 Nzambi ukadi mumanyishe ne: mu katupa kîpi emu, bitendelelu bia dishima bionso nebibutudibue. (Buakabuluibua 18:8) Udi mumvue bua tshinyi udi ne bua kupatuka mu tshitendelelu tshia dishima ne lukasa anyi? Yehowa Nzambi mmusue bua upatukamu kumpala kua kutshibutulabu.—Buakabuluibua 18:4.
19. Paudi wangata dipangadika dia kuenzela Yehowa mudimu, neakuambuluishe mushindu kayi?
19 Paudi wangata dipangadika dia kumbuka mu tshitendelelu tshia dishima ne kuenzela Yehowa mudimu, balunda bebe bakuabu anyi bena mu dîku dienu kabakumvua pamuapa tshiudi muangatshile dipangadika adi to. Badi mua kutuadija too ne kukutatshisha. Kadi Yehowa kakukulekela to. Neubuele mu dîku dia pa buloba bujima dia bantu miliyo ya bungi badi banangangane bushuwa, ne newikale ne ditekemena dia kupeta muoyo wa tshiendelele mu bulongolodi bupiabupia bua Nzambi. (Mâko 10:28-30) Balunda bebe ne bena mu dîku dienu badi bakutatshisha bualu udi muangate dipangadika dia kuenzela Yehowa mudimu nebalue pamuapa kuangata pabu dipangadika dia kulonga Bible.
20. Bua tshinyi bidi bikengela kutendelela Nzambi mu mushindu muimpe?
20 Mu matuku makese emu, Nzambi neumbushe malu mabi onso, ne Bukalenge buende nebukokeshe pa buloba bujima. (2 Petelo 3:9, 13) Netshikale tshikondo tshimpe be! Bantu bonso nebatendelele Yehowa mu mushindu udiye musue. Nunku mbimpe wangate dipangadika mpindieu dia kutendelela Nzambi mu mushindu muimpe.


text:
SHAPITRE A KABIDI
Bible—Mmukanda W’efile Mukulu
1, 2. Bwakinyi Bible nkya buntu kibuwa kitupe Efile Mukulu?
WE KUPUSHA naminyi su kuuku oobe akupa kya buntu? Wekyanguna na muloo ooso, bwa kwiuka ki mwanka na kumutumbula bwa kino kyabuntu kibakupa.
2 Bible nkya buntu kitupe Efile Mukulu. Etwiukisha myanda yatushibadyaa kwiuka ingi mbalo. Kileshesho; etulungula’shi Efile Mukulu bapangile eyilu, nsenga, mulume na mukashi ba kumpala. Mwi mayi a kulonda p’atufumankana na nkalakashi. Mu Bible, atulongo kipaso akikalombasha Efile Mukulu mpàngo yaye ya kwikasha nsenga bu kishalelo kibuwa. Bible nyi nkya buntu akitusangasha!
3. Mwanda kinyi okamono bu byokwete kulonga Bible?
3 Bu byokwete kulonga Bible, okamono’shi Efile Mukulu akyebe wekale kuuku’aye. Na p’oyididiila na kulonga myanda yaye, bukuuku bwenu abunyingi.
4. Nkinyi akikukaanyisha pabitale Bible?
4 Bible mbamwaluule mu ndimi ikile pa 2600. Mbapwe kutuusha midiyo ibungi ya Bible. Bantu 90 pa lukama be mu senga ishima, mbalombeene kubadika Bible mu ndimi yaabo. Na ku lubingo looso ababila ma Bible akile pa mudiyo umune! Oolo, takwi ungi mukanda wi bu Bible nya.
5. Bwakinyi twi balombeene kwakula’shi Bible ‘mmuyokyelwe n’Efile Mukulu?’
5 Bible ‘mmuyokyelwe n’Efile Mukulu.’ (Badika 2 Timote 3:16, Kilombeeno kipya 2014) Anka bangi bantu be kunangushena’shi, ‘Bible abaadi bamufunde kwi bantu, kadi nkipaso kinyi kyadi bu mukanda w’Efile Mukulu?’ Bible aluula’shi: ‘Nku bukome bwa kikudi ki selele kubeekele bantu balungule myanda ayifiki kwi Efile Mukulu.’ (2 Mpyeele 1:21) Bi nka bu muntu mununu alungula mwan’aye bwashi amufundjile mukanda. Wawa mukanda ngwa nanyi? Ngwa yawa muntu mununu, ta ngwa mwana nya. Mu kipaso kimune, Bible nyi mukanda w’Efile Mukulu ta ngwa bantu abaadi beufunde nya. Efile Mukulu baadi mwibakunkushe bwashi bafunde binangu byaye. Bible nyi “Eyi dy’Efile Mukulu” binyibinyi.—1 Beena-Tesalonika 2:13; tala Kikumbashilo2.
MU BIBLE MWI MYANDA Y’EYENDO
6, 7. Bwakinyi twi balombeene kwakula’shi myanda i mu Bible ngipushene?
6 Bible baadi mufundjibwe munda mwa bipwa bikile pa 1600. Abaadi bamufunde kwi bantu ba mu bipungo bilekenelekene. Bangi abaadi balongye, bangi namu tababaadi balongye nya. Kileshesho; umune a kwabadi baadi munganga. Bangi abaadi ba bidime, balobi ba mishipa, balami ba nyema, batemuki, ba nsushi na ba nfumu. Sunga mbibabadi abafundjila mu ma mbalo elekenelekene, bipindji byooso bya Bible mbipushene. T’abesambila kintu mu shapitre kapanda na mu ungi namu besambila bikutwene nya. *
7 Mukanda wa kumpala wa mu Bible aulesha kipaso kibabangile nkalakashi pa nsenga. Mukanda wa nfudiilo awitulungula abikapudisha Efile Mukulu yaya nkalakashi pa kwikasha nsenga yooso bu mpaladiisu. Bible alondo myanda ikitshikye munda mwa bipwa binunu na binunu mu nshalelo a bantu na alesha’shi, mpàngo y’Efile Mukulu ikwete nka kulombana.
8. Tuusha bileshesho abishinkamisha kwipushena kwa Bible na myanda ya siyanse.
8 Bible ta baadi mufundjibwe bwa kulongyesha myanda ya sianse nya, anka akula myanda ayipushena na siyanse. Bino nyi byatudi balombeene kukulupila pabitale mukanda autuku kwi Efile Mukulu. Kileshesho, mukanda wa Beena-Levi wi na miiya pabitale mushindo ubaadi ulombeene beena Isalele kwilama ku mikumbo ya lwambu. Ino miiya, abaadi beyifunde kumpala kwa bantu kuuka’shi twishi na misanda mbikumbeene kupalakasha mikumbo. Na dingi, Bible kwete kwitulongyesha kalolo shi nsenga ta ngipudikwe ku kintu su nkimune nya. (Yoobo 26:7) Pabaadi bantu bebungi abeuku’shi nsenga ngyalame, Bible baadi mupwe kwakula’shi ngibuumbe.—Yeeshaya 40:22.
9. Kululama kwa bafundji ba Bible akwitushinkamisha kinyi?
9 Na dingi, Bible akulaa eyendo pabitale myanda ya kala. Aku namu, mikanda ibungi ya myanda ya kala t’ayikambaa kwakula muyiile myanda byayidi nya, mwanda mbeyifunde kwi bantu bashi balulame. Kileshesho, ta mbafunde namu kipungo kibaadi miilo yabo itshokolwe mu ngoshi nya. Anka, bafundji ba Bible abaadi bantu balulame. Mbafunde mpa na kipungo kibabadi batshokole mwilo wa Isaleele. Na dingi, mbafunde mpa na bilema byabo. Kileshesho, mu mukanda wa Mbadiko, Moyiise etulungula kilema kikata kibakitshiine na dinyoka dibaamupele Efile Mukulu. (Mbadiko 20:2-12) Kululama kwa bafundji ba Bible akushinkamisha’shi mmukanda w’Efile Mukulu. Bino abilesha shi twi na kya kukulupila myanda i mu Bible.
MUKANDA UULE NA MALANGO EBUWA
10. Bwakinyi malango e mu Bible akwete kwitukwasha bikata lelo uno?
10 Bible akula’shi: “Kifundwe kyoso nkiyokyelwe kwi Efile Mukulu na nkipwandjikile bwa kulambukisha, bwa kukuminisha, bwa kulumbuula na kuludika myanda mu kululama.” (2 Timote 3:16, Kilombeeno kipya 2014) Oolo, malango e mu Bible akwete kwitukwasha bikata lelo uno. Yehowa auku kalolo kipaso kyadi mwitupangye, auku bi ngyelelo etu a meshi na byatupusha. Etwiuku kalolo kukila mpa na’twe banabene, na akumiina’shi twikale na muloo. Auku kyakya ki buwa na ki bubi kwatudi.
11, 12. (a) Mu Mateo shapitre a 5 na ku a 7, Yesu batuushishe malango kinyi? (b) Ingi myanda kinyi yatudi balombeene kulonga mu Bible?
11 P’atubadika Mateo shapitre 5 na ku 7, atupete malango ebuwa bukile abaadi Yesu mutuushe pabitale kipaso kya kwikala na muloo, kya kushala na bantu, kya kwela luteko na mweneno a kwikala naye pabitale nfwalanga. Sunga mbibaadi mutuushe ano malango takudi bipwa pepi na 2000, malango aye akii nka na bukome bwa kwitukwasha lelo uno.
12 Mu Bible, Yehowa kwete kwitupa’nyi malango aetukwasha bwa kwikala na nshalelo ebuwa a mu kifuko, kwikala bena mudimo ba kishima na bya kwikala mu kufukama na bangi. Malongo e mu Bible ngalombeene kwitukwasha sunga twekala bantu kinyi, bashalele mbalo kinyi, sunga be na nkalakashi kinyi.—Badika Yeeshaya 48:17; tala Kikumbashilo 3.
WE MULOMBEENE KUKULUPILA MATEMUKI A MU BIBLE
13. Nkinyi kibaadi Yeeshaya mutemukye pabitale kibundji kya Babilone?
13 Matemuki ebungi a mu Bible ngapwe kulombana. Kileshesho, Yeeshaya baadi mutemukye kubutudibwa kwa kibundji kya Babilone. (Yeeshaya 13:19) Baadi mupatuule kantu pa kantu kipaso kibaabadi balombeene kwikitshokola. Alesha’shi, kibundji kya babilone kibaadi na bimano bi bula na mwela ukata wikifunyishe. Basalayi abaadi na kya kakamisha uno mwela na kutwela mu kibundji nsaa ibaadi biibi bishitulwe, kushii’bo kulwa ngoshi. Yeeshaya baadi mpa na mutemune eshina dya Siiruse bu Nfumu baadi mutshokole beena Babilone.—Badika Yeeshaya 44:27–45:2; tala Kikumbashilo 4.
14, 15. Butemuki bubafundjile Yeeshaya bubaadi bulombane kipaso kinyi?
14 Bipwa nkama ibidi kunyima kwa kufunda buno butemuki, basalayi babafikile bwa kukwata kibundji kya Babilone. Nnanyi baadi ebakunkusha? Anka bu bibakwile Yeeshaya, Siiruse nfumu a beena Perse ngi baadi mufikye na kilwilo kya basalayi. Uno ngi mbangilo a kulombana kwa buno butemuki.
15 Bwabwa bufuku bubafikile basalayi, beena Babilone abaadi munkatshi mwa musangeelo. Abaadi abemono’shi be mu kufukama mwanda wa mwela na bimano bikata bibaadi bibefunyishe. Ngi Siiruse na basalayi baye nkubundula mukola paasha pa kibundji bwashi mema akame. Mema nkwiika mu mushindo ulombeene shi basalayi ba beena Perse basabukye. Kadi Mushindo kinyi ubaadi ulombeene basalayi kukila bimano bya Babilone? Anka bu bibakwile butemuki, biibi bya kibundji bibashele bishitule, ngi basalayi nkutwela kushi kulwa ngoshi.
16. (a) Yeeshaya baadi mutemukye’nyi kinyi pabitale Babilone? (b) Atuuku naminyi shi butemuki bwa Yeeshaya bubalombeene?
16 Yeeshaya baadi mutemukye’nyi shi, muntu su ngumune t’anashaale dingi mu Babilone nya. Bafundjile’shi: “Tabakeemushaala dimo mu kipungo sunga nkimune nya.” (Yeeshaya 13:20) Bino bibalombeene su? Oolo. Mu mbalo ibaadi kibundji kya Babilone, mu bilometre bu 80 kuushi kwa Bagdad, mwiumbo dya Irak mmushaale penda kikulu. Mpa na lelo uno, ta pe muntu nya. Yehowa baadi mukombe Babilone ‘ashimisha byooso.’—Yeeshaya 14:22, 23. *
17. Bwakinyi twi balombeene kukulupila matemuki ooso a Efile Mukulu?
17 Bikale’shi matemkuki ebungi a mu Bible ngapwe kulombana, bino abitutakula bwatudya kukulupila byabya abyakula Bible pabitale mafuku aafiki. Twi balombeene kushinkamisha’shi Yehowa akalombasha mulayilo waye wa kwikasha nsenga bu mpaladisu. (Badika Mbadiko 23:19.) Oolo, twi na lukulupilo lwa “muuwa wa looso wabadi balee kumpala kwa bipungo byooso kwi Efile Mukulu shaadimbanaa.”— Tite 1:2. *
BIBLE EKUSHINTUULA NSHALELO OOBE
18. Mpoolo bakwile naminyi pabitale “Eyi dy’Efile Mukulu?”?
18 Twi bapwe kulonga’shi takwi ungi mukanda bu Bible nya. Bible e na myanda ipushene. Akulaa nk’eyendo pabitale siyanse na myanda ya kala. Etupa malango e buwa, na e na matemuki ebungi apwe kulombana. Dingi’nyi, Bible e na myanda ibungi kukila yaya ibatwakwila. Mutumibwa Mpoolo bafundjile’shi: “Eyi dy’Efile Mukulu dii na muwa n’adifubaa.” A bino abipushisha kinyi?—Badika Beena-Ebelu 4:12, Kilombeeno kipya 2014.
19, 20. (a) Mmushindo kinyi ulombeene nkukwasha Bible bwa kwitaluula? (b) Mmushindo kinyi oodi mulombeene kulesha lutumbu pabitale Bible?
19 Bible mmulombeene kushintuula nshalelo oobe. E nkukwasha bwashi oshinguule kalolo kyodi mwikale. Mmulombeene nkukwasha bwashi otaluule ngyelelo oobe a binangu na bi munda moobe. Kileshesho; we kunangushena’shi we mufule Efile Mukulu, anka bwa kulesha’shi we mumufule, abitungu otumikile kyakya akikulongyesha Bible.
20 Bible mmukanda w’Efile Mukulu binyibinyi. Efile Mukulu akumina’shi weubadikye, weulongye na kwiufula. Lesha lutumbu bwa kino kya buntu, ididiila na kwiulonga. Su bokitshi byabya, okapusha kalolo bi mpàngo y’Efile Mukulu pabitale bantu. Mu shapitre alondo, atukalongo bibungi pabitale ino mpàngo.
^ par. 6 Bangi bantu abakula’shi myanda i mu Bible ngitukene, anka byabya ta mbya binyibinyi nya. Tala shapitre 7 a mukanda wa La Bible—Parole de Dieu ou des hommes? wabadi batuushe kwi Batemwe ba Yehowa.
^ par. 16 Su okumiina kuuka bibungi pabitale matemuki a mu Bible, we mulombeene kubadika mwisaki dya 27 na ku 29 mu broshire a Un livre pour tous, abadi batuushe kwi Batemwe ba Yehowa.
^ par. 17 Butemuki butale kabutu ka Babilone nyi mbumune bwa ku matemuki a mu Bible abaadi alombane. We mulombeene kupeta angi matemuki atale Yesu Kidishitu mu Kikumbashilo 5.


text:
Ntshinyi tshidi Bible wamba?
Ntshinyi tshitu tshitufikila patudi tufua?
BAMUE BANTU BADI BELA MEJI NE: tudi tulua ne muoyo mu mushindu mukuabu eku banga pabu bamba ne: lufu ke ndekelu wa malu onso. Wewe udi wela meji kayi?
TSHIDI BIBLE WAMBA
“Bafue kabena bamanye bualu bumue.” (Muambi 9:5) Patudi tufua, katuena kabidi ne muoyo to.
MMALU MAKUABU ATUDI TULONGA MU BIBLE?
Adama muntu wa kumpala wakapingana ku buloba pakafuaye. (Genese 2:7; 3:19) Bia muomumue, bantu bakuabu bonso badi afua aba badi bapingana ku buloba.—Muambi 3:19, 20.
Bantu badi bafue mbabingishibue ne mbafuidibue luse bua mibi yabu. (Lomo 6:7) Nunku kakuena dinyoka dia bubi pakadi muntu mumane kufua to.
Bafue badiku mua kupetulula kabidi muoyo anyi?
UDI MUA KUANDAMUNA BISHI?
Eyowa
Tòo
Pamuapa
TSHIDI BIBLE WAMBA
“Nekuikale dibika dia ku lufu.”—Bienzedi 24:15.
MMALU KAYI MAKUABU ATUDI MUA KULONGA MU BIBLE?
Bible utu misangu ya bungi ufuanyikija lufu ne tulu. (Yone 11:11-14) Nzambi udi mua kubisha bafue anu mutudi mua kubisha muntu udi mulale tulu.—Yobo 14:13-15.
Bible udi utela ndambu wa bantu badibu babishe ku lufu, bijadiki bidi bitusaka bua kuitabuja ne dishindika dionso ne: bafue nebabike.—1 Bakelenge 17:17-24; Luka 7:11-17; Yone 11:39-44.
Manya malu makuabu
Bible utu ulongesha tshinyi menemene?


text:
DILONGESHA DIA 14
Bua tshinyi Nzambi utu ne bulongolodi?
1. Nzambi uvua mulongolole Isalele wa kale bua tshinyi?
Nzambi uvua mulongolole ndelanganyi ya Abalahama bua yenze tshisamba tshimue, yeye kubapesha mikenji. Wakasungula tshisamba tshia “Isalele,” kutshivuijaye muaba wa ntendelelu wende mulelela, kutshipeshaye dîyi diende. (Musambu 147:
Nzambi wakasungula bena Isalele bua kuikalabu bamanyi anyi bantemu bende. Malu avua mafikile bena Isalele adi aleja muvuabu bapete diakalengele pavuabu batumikila mikenji ya Nzambi. (Dutelonome 4:6) Nunku ku diambuluisha dia bena Isalele, bisamba bikuabu bivua mua kufika ku dimanya Nzambi bimpe.
2. Bena Kristo balelela mbalongolola bua tshinyi?
Pakapita matuku, Isalele wakajimija diakalenga diende dia kuikala tshisamba tshia Nzambi, ke Yehowa kupingaja tshisumbu tshia bena Kristo pa muaba wende. (Matayi 21:43; 23:
Yezu wakalongolola bayidi bende bua kuyisha ne kuvuija bantu ba mu bisamba bionso bayidi. (Matayi 10:
3. Bulongolodi bua Bantemu ba Yehowa bua matuku etu aa buakatuadija mushindu kayi?
Mu bidimu bia 1870, kasumbu kampanda ka balongi ba Bible kakatuadija kupetulula malongesha malelela a mu Bible. Bakajingulula ne: Yezu uvua mulongolole tshisumbu tshia bena Kristo bua kuyisha. Ke bualu kayi bakatuadija kuyisha lumu luimpe lua Bukalenge bua Nzambi pa buloba bujima. Mu 1931, bakangata dîna dia Bantemu ba Yehowa.
4. Bantemu ba Yehowa mbalongolola mushindu kayi?
Mu bidimu lukama bia kumpala, kasumbu kaludiki kavua kalombola bisumbu bia bena Kristo. Kasumbu aka kavua kitaba Yezu bu Mfumu wa tshisumbu. (Bienzedi 16:
Bantemu ba Yehowa mbalongolola bua kuyisha lumu luimpe ne kuvuija bantu bayidi ba Yezu. Anu bu bapostolo, tudi tuyisha bantu ku nzubu ne ku nzubu. (Bienzedi 20:20) Tudi kabidi tulomba bantu badi banange malu a Nzambi ne muoyo umue bua kulonga nabu Bible. Kadi Bantemu ba Yehowa kabena amu bulongolodi patupu to. Tudi mu dîku didi ne Tatu muimpe udi ne dinanga dia bungi. Tudi bana ba muntu, tutu tuambuluishangana. (2 Tesalonike 1:3) Bu mudibu balongolole batendeledi ba Yehowa bua kusankisha Nzambi ne kuambuluisha bantu bakuabu, bobu ke dîku didi ne disanka dilelela pa buloba apa.
Manya malu makuabu
Bible utu ulongesha tshinyi menemene?


text:
TSHIENA-BUALU TSHINENE | BUA TSHINYI KUIKALA MUENA BULULAME?
Mudi kuikala muena bululame ne mushinga
“Tudi ne dishindika dia kuikala ne kondo ka muoyo kalulame, bualu tudi basue kuenda mu bululame mu malu onso.”—Ebelu 13:18.
Muaku wa mu tshiena Greke udibu bakudimuna imue misangu mu Bible ne: “bululame” udi umvuija ku muaku ku muaku “tshintu kampanda tshimpe menemene.” Udi kabidi mua kuikala umvuija tshintu kampanda tshitudi mua kuangata mu mushindu muimpe.
Bena Kristo badi balonda mêyi a mupostolo Paulo mafundisha ku nyuma wa Nzambi aa: “Tudi basue kuenda mu bululame mu malu onso.” Abi bidi bikongoloja malu kayi?
MVITA IDI MUNDA MUETU
Bantu ba bungi batu baditangila mu lumuenu mu dinda dionso kumpala kua kupatuka. Bua tshinyi? Bualu mbasue bikale ne tshimuenekelu tshimpe. Kadi kudi tshikuabu tshintu tshidi ne mushinga wa bungi kupita kukosesha nsuki ne kuvuala bilamba bia mushinga mukole. Bushuwa, tshitudi munda muetu tshidi mua kunyanga tshimuenekelu tshietu anyi kutshilengeja.
Dîyi dia Nzambi didi ditujadikila ne: meji etu adi atusaka anu bua kuenza malu mabi. Genese 8:21 udi wamba ne: ‘Bantu badi ne meji mabi mu mitshima yabu patshidibu bitende.’ Nunku, bua kuikala bena bululame tudi ne bua kuluangana mvita ne mpekatu yetu ya ku tshilelelu. Mupostolo Paulo wakumvuija mushindu uvuaye uluangana ne mpekatu yende, wakamba ne: “Ndi nsanka bua mikenji ya Nzambi bilondeshile tshindi munda muanyi, kadi ndi mmona mu mubidi wanyi mukenji mukuabu uluangana ne mukenji wa mu meji anyi, uya nanyi ku bupika bua mukenji wa bubi udi mu bitupa bia mubidi wanyi.”—Lomo 7:22, 23.
Tshilejilu, muoyo wetu wowu utusaka bua kuenza malu mabi ne tumvua dijinga dikole dia kuenza malu katuyi ne bululame, katuena benzejibue bua kulonda tshidi mioyo yetu itusaka bua kuenza to. Tutshidi anu ne tshia kuenza mu bualu ebu. Tuetu bumbushe ngenyi mibi, tudi mua kushala bena bululame nansha bantu badi batunyunguluke bobu benza malu adi kaayi malulame.
MUA KUTSHIMUNA MVITA EYI
Bua kuikala bena bululuma tudi dijinga ne mikenji mikole ya bikadilu. Bia dibungama, bantu ba bungi badi bapitshisha dîba dia bungi bua kuangata mapangadika a mushindu udibu mua kuvuala pamutu pa kuela meji bua mikenji ya bikadilu bilenga. Bu tshipeta, badi badibingisha ne: dipanga diabu dia ndambu wa bululame didi dilondesha nsombelu wikalabu nende. Mukanda wa (Bululame) Bulelela pa bidi bitangila dipanga bululame wa mu Anglais udi umvuija wowu ne: “Tudi mua kuibila mu mushindu udi bantu kabayi mua kututandula.” Kadi, kudiku mikenji ya kueyemena idi mua kutuambuluisha bua kumona ne: dipanga bululame ki ndimpe mu mishindu yadi yonso anyi? Diakalenga, mikenji ayi idiku.
Pa buloba bujima bantu miliyo mbamone ne: Bible udi ujikija tshilumbu etshi bimpe menemene. Bible udi ne mikenji ya bikadilu idi kayiyi kufuanyikija ne mikenji kayi yonso. (Musambu 19:7) Udi ufila buludiki bua kueyemena mu malu bu mudi: nsombelu wa mu dîku, mudimu wa kuenza, malu a bikadilu ne malu adi atangila malanda etu ne Nzambi. Bible mmuleje mudiye mukanda wa kueyemena kukadi bidimu bia bungi. Mikenji idimu ne mêyi manene bidi bua bantu ba mu matunga onso, makoba onso, bisa bionso ne bantu bonso. Tuetu tukonkonona malu adi mu Bible, tuelangana meji mu malu au ne tutumikila mibelu idimu, tudi mua kulongesha muoyo wetu bua kuikalawu ne bululame ne buakane.
Bushuwa, pa kumbusha kutshimuna mvita ya dipanga bululame ne kupeta dimanya dijalame dia malu adi mu Bible, kudi malu makuabu a bungi a kuenza. Nansha nanku, tudi mu bulongolodi bunyanguke budi butusaka bua kuitaba mikenji yabu mibi. Ke bua tshinyi tudi ne bua kusambila Nzambi bua atuambuluishe ne atukuatshishe. (Filipoyi 4:6, 7, 13) Tuetu tuenza nunku, tudi mua kupeta dikima dia kulamata anu ku malu adi makane ne kuikala bena bululame mu malu onso.
DIFUTU DIA KUIKALA BENA BULULAME
Hitoshi utuvua batele mu tshiena-bualu tshia ntuadijilu, wakapeta masanka a bungi bualu uvua mumanyike bu muena mudimu uvua ne bululame. Mpindieu mfumuende wa mudimu udi umuanyisha bua bululame buende ku mudimu. Udi wamba ne: “Ndi ne dianyisha bua mundi mupete mudimu udi umpesha mushindu wa kulama kondo kanyi ka muoyo katoke.”
Bantu bakuabu mbamone ne: tshidi Hitoshi muambe etshi ntshilelela. Tukonkononayi bimue bilejilu bia bantu bakuabu bavua bapete malu mimpe pavuabu batumikile dîyi dinene dia “kuenda mu bululame mu malu onso.”
Kondo ka muoyo katoke
“Ngakalekela kalasa pamvua ne bidimu 13 bua kuenza mudimu ne bivi. Nunku, pa bintu lukama bimvua nabi, 95 bivua bipeta mu njila mibi ya dipanga bulululame. Pashishe, pakanselabu, meme ne bayanyi tuakatuadija kulonga Bible ne Bantemu ba Yehowa. Tuakalonga ne: Yehowa * Nzambi utu mukine bienzedi bidi kabiyi ne bululame, nunku tuakangata dipangadika dia kunshintulula nsombelu wetu. Mu 1990 tuakalambula mioyo yetu kudi Yehowa ne tuakatambula kulua Bantemu ba Yehowa.”—Nsumuinu 6:16-19.
“Kumpala, nzubu wanyi uvua muule tente ne bintu biiba, kadi mpindieu kamuena tshintu nansha tshimue tshia nunku to, bualu ebu mbumpeshe kuondo ka muoyo katoke. Pandi ngela meji bua bidimu bimvua muenze malu avua kaayi malulame, ndi ngela Yehowa tuasakidila bua luse luende lunene. Bidi bimpesha disanka dia bungi bua kulala tulu mujadike ne: ndi sankisha Yehowa.”—Cheryl, wa mu Irlande.
“Pavua mfumuanyi wa mudimu mumone ne: mvua mubenge nkosa mishinku ya muntu kampanda uvua usua kulua kiliya, wakamba ne: ‘Nzambi wenu udi uvuija bantu balua bantu ba kueyemena! Bushuwa ndibenesha dinene dia kuikala nebe mu nkumpanyi wetu.’ Kuikala ne bululame mu malu onso kudi tukupetesha kondo ka muoyo katoke kumpala kua Yehowa Nzambi. Bidi bimpesha mushindu wa kuambuluisha bena mu dîku dianyi ne bantu bakuabu bua kuenzabu malu a muomumue.”—Sonny, wa mu Hong Kong.
Ditalala dia mu lungenyi
“Ndi ngenza mudimu munene wa bukua matunga. Mu tshiapu etshi, kuikala ne biuma bia bungi kudi ne mushinga wa bungi kupita kuikala ne bululame. Lungenyi ludi lutangalake ndua ne: ‘Tshilumbu tshidi penyi wewe ne kadishima kakese kadi kakuambuluisha bua kupeta makuta ne kualama?’ Kadi pandi ne bululame ndi ne ditalala dia mu lungenyi. Ndi muangate dipangadika dia kushala ne bululame ne kutantamena nansha malu kayi wowu mua kunduila. Bamfumu banyi ba mudimu mbamanye ne: ntshiena mua kubashima anyi kushima bua bualu buabu to.”—Tom, wa mu États-Unis.
Kudiangata ne mushinga
“Mfumuanyi wa mudimu wakangambila bua kushima bua bimue bintu bia ku mudimu bivua kabiyiku, kadi ngakabenga. Ndekelu wa bionso pakakuatabu bivi, mfumuanyi wakangela tuasakidila bua mumvua ne bululame. Kuikala ne bululame mu bulongolodi budi kabuyi ne bululame ebu kudi kulomba dikima. Kadi ku ndekelu, bantu nebatueyemene ne nebatunemeke.”—Kaori, wa mu Japon.
Kondo ka muoyo katoke, ditalala dia mu lungenyi, kudiangata ne mushinga, ke difutu didi dileja ne: kuikala ne bululame nkuimpe. Ki mmuomu anyi?
^ tshik. 18 Bible udi uleja ne: Yehowa ke dîna dia Nzambi.
Manya malu makuabu
LUMU LUIMPE LUA KUDI NZAMBI!
Mêyi manene a mu Bible adi atuambuluisha mushindu kayi?
Yezu wakumvuija bua tshinyi mbimpe batulombole, mêyi manene abidi a mu Bible adi mapite makuabu.


text:
DILONGESHA DIA 10
Tshitendelelu tshilelela batu batshimanyina ku tshinyi?
1. Tshitendelelu tshilelela tshitu anu tshimue anyi?
Yezu wakalongesha bayidi bende anu bua tshitendelelu tshimue tshilelela. Ntshienze anu bu njila udi ufikisha ku muoyo wa tshiendelele. Yezu wakamba bua njila au ne: “Bantu bakese ke badi bamupeta.” (Matayi 7:14) Nzambi udi witaba anu tshitendelelu tshidi tshiangatshila malongesha mu Dîyi diende. Batendeledi balelela bonso badi mu buobumue, badi ne ditabuja dimue.
2. Yezu wakamba tshinyi bua bena Kristo ba dishima?
Yezu wakadimuija bantu, wamba ne: baprofete ba dishima bavua ne bua kunyanga malongesha malelela a bena Kristo. Baprofete aba badi bamueneka ku mêsu bu batendeledi balelela. Badi bamba mudi bitendelelu biabu bikale bia bena Kristo. Kadi udi mua kumanyina bantu aba ku tshidibu menemene. Ku tshinyi? Anu mu tshitendelelu tshilelela ke mudi bena Kristo balelela badi ne ngikadilu ne bienzedi bimpe.
3. Udi mua kumanyina batendeledi balelela ku tshinyi?
Bala malu atanu adi alonda aa:
Batendeledi balelela badi banemeka Bible, bamumona bu Dîyi dia Nzambi. Badi baditatshisha bua kutumikila mibelu idimu. Nanku, tshitendelelu tshilelela katshitu tshiotshi tshilongesha ngenyi ya bantu nansha. (Matayi 15:
7-9) Batendeledi balelela kabatu balongesha amue malu, kadi benza makuabu to. —Bala Yone 17:17; 2 Timote 3: 16, 17.
Bayidi balelela ba Yezu batu benemeka Dîna dia Nzambi, Yehowa. Yezu uvua unemeka dîna dia Nzambi bualu uvua udimanyisha bantu. Wakambuluisha bantu bua kumanya Nzambi, kubalongesha bua kusambila bua dîna dia Nzambi ditumbishibue. (Matayi 6:9) Muaba uudi musombele, ntshitendelelu kayi tshitu tshimanyisha bantu dîna dia Nzambi?
—Bala Yone 17:26; Lomo 10: 13, 14.
Bena Kristo balelela badi bayisha bua Bukalenge bua Nzambi. Nzambi wakatuma Yezu bua kuyisha lumu luimpe lua Bukalenge. Bukalenge bua Nzambi ke mbulamatadi umuepele wajikijila bantu ntatu yabu. Yezu wakatungunuka ne kuakula bua Bukalenge ebu too ne dituku dia lufu luende. (Luka 4:43; 8:1; 23:
42, 43) Wakamba ne: bayidi bende bavua ne bua kuyisha pabu malu a Bukalenge ebu. Buebe wewe, muntu yeye mulue kukuambila malu a Bukalenge bua Nzambi, udi mua kuikala wa mu nzambi kayi? —Bala Matayi 24:14.
Bayidi ba Yezu kabatu babuelakana mu malu a pa buloba ebu to. Udi mua kubamanya, bualu kabatu babuelakana mu malu a tshididi, anyi mu bimvundu to. (Yone 17:16; 18:36) Kabatu kabidi bidikija bibidilu ne bienzedi bibi bidi nabi bantu bakuabu to.
—Bala Yakobo 4:4.
Bena Kristo balelela badi ne dinanga dikole munkatshi muabu. Dîyi dia Nzambi ndibambuluishe bua kunemeka bantu ba bisamba bionso. Nansha mutu bitendelelu bia dishima bibuela mu mvita, batendeledi balelela batu bobu babenga kubuelamu. (Mika 4:
1-3) Bobu batu bangata dîba diabu ne bintu bidibu nabi bua kuambuluisha bakuabu. —Bala Yone 13: 34, 35; 1 Yone 4:20.
4. Mpindieu udi mua kumanya tshitendelelu tshilelela anyi?
Ntshitendelelu kayi tshidi tshiangatshila malongesha atshi onso anu mu Dîyi dia Nzambi, tshinemeka dîna diende ne tshimanyisha Bukalenge bua Nzambi bu mbulamatadi umuepele walua kukumbajila bantu majinga abu onso? Ntshitendelelu kayi tshidi ne dinanga ne katshiyi tshibuelakana mu mvita? Buebe wewe, ntshitendelelu kayi?—Bala 1 Yone 3:
Manya malu makuabu
Bible utu ulongesha tshinyi menemene?


text:
Mamanyisha a ku ndekelu
1 YEHOWA
Dîna dia Nzambi n’Yehowa ne didi diumvuija ne: “Yeye udi uvuija.” Yehowa nNzambi wa bukole buonso, ne wakafuka bintu bionso. Udi ne bukole bua kuenza tshionso tshidiye upangadija bua kuenza.
Mu tshiena Ebelu, bavua bafunda dîna dia Nzambi ne maleta anayi. Mu Tshiluba, maleta au mmakudimuna ne: YHWH. Dîna dia Nzambi didi mu mifundu ya ntuadijilu ya Bible ya mu tshiena Ebelu misangu mitue ku 7000. Bantu ba pa buloba bujima badi batela dîna Yehowa mu mishindu mishilashilangane, badishindumuna mu mushindu udi mutambe kumanyika mu muakulu wabu.
2 BIBLE ‘MMUFUNDISHA KUDI NZAMBI KU BUKOLE BUA NYUMA WENDE’
Nzambi ke Muena Bible, kadi wakenza mudimu ne bantu bua kumufunda. Bidi anu bu mutu tatu mukulakaje wambila muanende malu a kufundaye mu mukanda. Nzambi wakenza mudimu ne nyuma wende muimpe bua kufikisha bafundi ba Bible ku difunda ngenyi yende. Nyuma wa Nzambi wakabalombola mu mishindu mishilashilangane, imue misangu ubaleja bikena kumona anyi bilota bivuabu mua kufunda pashishe.
3 MÊYI MANENE
Mêyi manene aa mmalongesha a mu Bible adi umvuija bulelela bua nshindamenu. Tshilejilu, dîyi dinene dia ne: “malunda mabi adi anyanga bibidilu bimpe” didi ditulongesha ne: bantu batudi tusomba nabu badi mua kutulengeja anyi kutunyanga. (1 Kolinto 15:33) Kabidi, dîyi dinene dia ne: “tshionso tshidi muntu ukuna, ke tshiapuolaye kabidi” didi ditulongesha ne: katuena mua kuepuka bipeta bia bienzedi bietu to.—Galatiya 6:7.
4 DÎYI DIA BUPROFETE
Dîyi edi mmukenji wa kudi Nzambi. Didi mua kuikala diumvuija dia tshidi Nzambi musue, dilongesha dia bikadilu bimpe, dîyi dituma, anyi dilumbuluisha. Didi kabidi mua kuikala mukenji kampanda wa bualu buenzeka matuku atshilualua. Mu Bible mudi mêyi a buprofete a bungi akadi makumbane.
5 MÊYI A BUPROFETE ADI ATANGILA MASIYA
Yezu ke muntu uvua mukumbaje mêyi a buprofete a bungi adi mu Bible adi atangila Masiya. Tangila kazubu ka ne: “Mêyi a buprofete adi atangila Masiya.”
▸ Nshap. 2, tshik. 17, dim.
6 TSHIDI YEHOWA MULONGOLOLE BUA BULOBA
Yehowa wakafuka buloba bua buikale mparadizu bua bantu badi bamunange basombelapu. Tshivuaye mulongolole ki ntshishintuluke to. Mu katupa kîpi emu, Nzambi neumbushe malu mabi ne neapeshe bantu bende muoyo wa tshiendelele.
7 SATANA DIABOLO
Satana mmuanjelu wakatuadija ne buntomboji pakatombokelaye Nzambi. Badi bamubikila ne: Satana, dîna didi diumvuija ne: “Muluishi,” bualu udi uluisha Yehowa. Badi kabidi bamubikila ne: Diabolo, dîna didi diumvuija ne: “Mushiminyinyanganyi wa malu.” Bakamupesha dîna edi bualu udi ushiminyina Nzambi malu ne ushima bantu.
8 BANJELU
Yehowa wakafuka banjelu kale kumpala kua kufukaye buloba. Wakabafuka bua kusombelabu mu diulu. Kudi banjelu bapite pa miliyo nkama ya bungi. (Danyele 7:10) Badi ne mêna ne bumuntu bushilangane, ne banjelu ba lulamatu badi babenga ne budipuekeshi bua bantu kubatendelela. Badi mu milongo mishilangane ne mbabapeshe midimu mishilashilangane. Mu midimu eyi mudi wa kuenza mudimu kumpala kua nkuasa wa bukalenge wa Yehowa, wa kumanyisha mikenji yende, wa kukuba ne kulombola batendeledi bende ba pa buloba, wa kukumbaja malumbuluisha ende, ne wa kutua mudimu wa kuyisha mpanda. (Misambu 34:7; Buakabuluibua 14:6; 22:8, 9) Mu matuku atshilualua, nebaluangane pamue ne Yezu mu mvita ya Armagedone.—Buakabuluibua 16:14, 16; 19:14, 15.
9 MPEKATU
Mpekatu mbualu buonso butudi tumvua, tuela meji, anyi tuenza budi Yehowa kayi wanyisha anyi budi kabuyi mu diumvuangana ne disua diende. Nzambi mmutupeshe mikenji ne mêyi manene bidi bituambuluisha bua kubenga kuenza mpekatu ku bukole, bualu mpekatu udi unyanga malanda etu nende. Ku tshibangidilu, Yehowa wakafuka bintu bionso bipuangane, kadi pavua Adama ne Eva babenge kutumikila Yehowa ku bukole, bakenza mpekatu ne kabavua kabidi bapuangane to. Bakakulakaja ne bakafua, ne bu mutudi bapiane mpekatu wa Adama, tuetu petu tudi tukulakaja ne tufua.
10 ARMAGEDONE
Mmvita ya Nzambi bua kubutula bulongolodi bua Satana ne malu mabi onso.
11 BUKALENGE BUA NZAMBI
Bukalenge bua Nzambi mmbulamatadi udi Yehowa mujadike mu diulu. Yezu Kristo udi ukokesha bu Mukalenge wabu. Mu matuku atshilualua, Yehowa neenze mudimu ne Bukalenge ebu bua kumbusha malu mabi onso. Bukalenge bua Nzambi nebukokeshe buloba.
12 YEZU KRISTO
Nzambi wakafuka Yezu kumpala kua bintu bikuabu bionso. Yehowa wakatuma Yezu pa buloba bua kufuila bantu bonso. Bobu bamane kushipa Yezu, Yehowa wakamubisha. Yezu udi mpindieu ukokesha mu diulu bu Mukalenge wa Bukalenge bua Nzambi.
13 DÎYI DIA BUPROFETE DIA MBINGU 70
Bible ukavua muleje dîba divua Masiya ne bua kumueneka. Bivua ne bua kuenzeka ku ndekelu kua tshipolo tshia mbingu 69 ivua mituadije mu tshidimu tshia 455 kumpala kua Yezu ne mijike mu tshidimu tshia 29 panyima pa Yezu.
Mmunyi mutudi bamanye ne: mbingu eyi ivua mijike mu tshidimu tshia 29 panyima pa Yezu? Mbingu 69 yakatuadija mu tshidimu tshia 455 kumpala kua Yezu pavua Nehemiya mufike mu Yelushalema ne mutuadije kuibakulula tshimenga. (Danyele 9:25; Nehemiya 2:1, 5-8) Padibu bakula bua “lumingu,” tudi tumona matuku muanda mutekete. Mbingu ya mu dîyi dia buprofete edi ki mmbingu ya matuku muanda mutekete to, kadi mmbingu ya bidimu muanda mutekete mu diumvuangana ne dîyi dia buprofete dia ne: “dituku dimue bua tshidimu tshimue.” (Nomba 14:34; Yehezekele 4:6) Bidi biumvuija ne: lumingu luonso ludi luangata bidimu muanda mutekete, ne mbingu 69 ayi idi yenza bidimu 483 (69 x 7). Tuetu babale bidimu 483 kubangila ku tshidimu tshia 455 kumpala kua Yezu, bidi bitufikisha ku tshidimu tshia 29 panyima pa Yezu (tshidimu tshia tshijengu katshituku to). Etshi ke tshidimu tshine tshivuabu babatize Yezu, kuluaye Masiya!—Luka 3:1, 2, 21, 22.
Dîyi dia buprofete dimue dimue adi dikavua diakule bua lumingu lukuabu lua bidimu bikuabu muanda mutekete. Mu tshipolo etshi, bavua ne bua kushipa Masiya mu tshidimu tshia 33 panyima pa Yezu, ne kutuadijila mu tshidimu tshia 36 panyima pa Yezu, bavua ne bua kuyisha bisamba bionso lumu luimpe lua Bukalenge bua Nzambi, kadi ki nganu bena Yuda nkayabu to.—Danyele 9:24-27.
14 DILONGESHA DIA DISHIMA DIA BUSATU BUNSANTU
Bible udi ulongesha ne: Yehowa Nzambi ke Mufuki ne wakafuka Yezu kumpala kua bintu bikuabu bionso. (Kolosayi 1:15, 16) Yezu ki nNzambi Wa Bukole Buonso to. Katu muanji kuamba ne: udi mumue ne Nzambi to. Kadi, wakamba ne: “Tatu mmunene kumpita meme.” (Yone 14:28; 1 Kolinto 15:28) Kadi bimue bitendelelu bitu bilongesha dilongesha dia Busatu bunsantu, mmumue ne: bantu basatu mu Nzambi umue: Tatu, Muana, ne nyuma muimpe. Tshiambilu “Busatu bunsantu” katshitu mu Bible to. Dilongesha edi ndia dishima.
Nyuma muimpe mbukole buenzeji bua Nzambi, mmumue ne: mbukole buende budi kabuyi bumueneka budi buenzeja malu budiye wenza nabu mudimu bua kukumbaja disua diende. Ki mmuntu to. Tshilejilu, bena Kristo ba kumpala “bakuwujibua tente ne nyuma muimpe,” ne Yehowa wakamba ne: “Nengitshikijile bantu ba mishindu yonso ndambu wa nyuma wanyi.”—Bienzedi 2:1-4, 17.
15 NKURUSE
Bena Kristo balelela kabatu batendelela Nzambi ne nkuruse to. Bua tshinyi?
Bantu badi batendelela ne nkuruse mu bitendelelu bia dishima kukadi bidimu bia bungi. Mu bikondo bia kale, bavua batendelela nende bifukibua ne benza nende mikiya ya bampangano ya bitupa bia lulelu. Mu bidimu 300 biakalonda lufu lua Yezu, bena Kristo kabavua batendelela Nzambi ne nkuruse to. Bidimu bia bungi pashishe, mukalenge wa bena Lomo Constantin wakavuija nkuruse tshimanyinu tshia buena Kristo. Bakenza mudimu ne tshimanyinu etshi bua buena Kristo bumuangalake bikole mu bantu. Kadi nkuruse kavua ne diumvuangana nansha dikese ne Yezu to. Mukanda kampanda udi wamba ne: “Nkuruse udi mu bibidilu bia bantu ba kumpala kua bena Kristo ne bia badi kabayi bena Kristo.”—New Catholic Encyclopedia.
Yezu kakafuila pa nkuruse to. Muaku wa tshiena Greke udibu bakudimune ne: “nkuruse” udi nangananga umvuija “mutshi mululame,” “dibaya,” anyi “mutshi.” Bible mukuabu udi umvuija ne: “Kakuena muaku nansha umue mu tshiena Greke tshia mu [Dipungila Dipiadipia] udi mene mua kupatula lungenyi lua mabaya abidi to.” (The Companion Bible) Yezu wakafuila pa mutshi mululame.
Yehowa ki mmusue bua tumutendelele ne bimfuanyi anyi ne bimanyinu to.—Ekesode 20:4, 5; 1 Kolinto 10:14.
16 TSHIVULUKILU
Yezu wakatumina bayidi bende dîyi bua kuikalabu benza Tshivulukilu tshia lufu luende. Batu batshienza tshidimu tshionso mu dia 14 Nisana, dituku dimue dimue dia ngondo divua bena Isalele basekelela Pasaka. Badi bendesha diampa ne mvinyo bidi bileja mubidi ne mashi bia Yezu mu bantu bonso badi mu Tshivulukilu. Aba bakokesha ne Yezu mu diulu badi badia diampa ne banua mvinyo. Bantu badi ne ditekemena dia kusomba kashidi pa buloba badi babuela mu Tshivulukilu ne kanemu, kadi kabena badia diampa anyi banua mvinyo to.
17 ANYIMA
Mu Bible wa Tshiluba wa Nkudimuinu wa bulongolodi bupiabupia, mbenze mudimu ne muaku “anyima” bua kuakula bua 1) muntu, 2) nyama, anyi 3) muoyo wa muntu nansha wa nyama. Mona bimue bilejilu:
Muntu. ‘Mu matuku a Noa, bantu bakese, mmumue ne: anyima muanda mukulu, bakasungidibua pa mâyi.’ (1 Petelo 3:20) Mu mvese eu muaku “anyima” udi uleja bantu, mmumue ne: Noa ne mukajende, ne bana babu basatu, ne bakaji ba bana babu.
Nyama. “Nzambi wakamba ne: ‘Bifukibua [“anyima,” dimanyisha] bidi ne muoyo bivulangane bikole mu mâyi, ne bifukibua bidi bibuuka bibuuke pa mutu pa buloba muulu mu tshibuashibuashi.’ Pashishe Nzambi wakamba ne: ‘Buloba bupatule bifukibua [“anyima,” dimanyisha] bidi ne muoyo bilondeshile mishindu yabi, bimuna ne nyama idi idikoka panshi ne nyama ya tshisuku ya pa buloba bilondeshile mishindu yabi.’ Nunku biakenzeka nanku.”—Genese 1:20, 24.
Muoyo wa muntu anyi wa nyama. Yehowa wakambila Mose ne: “Bantu bonso bavua bakeba kukushipa [“bavua bakeba anyima webe,” dimanyisha] bakadi bafue.” (Ekesode 4:19) Pavua Yezu pa buloba, wakamba ne: “Meme ndi mulami muimpe wa mikoko; mulami muimpe udi ufila muoyo [“anyima,” dimanyisha] wende bua mikoko.”—Yone 10:11.
Bualu bukuabu, padi muntu wenza bualu ne ‘anyima wende yonso,’ bidi biumvuija ne: udi ubuenza ne muoyo mujima ne ubuenza ne muende muonso. (Matayi 22:37; Dutelonome 6:5) Badi kabidi mua kutela muaku “anyima” bua kuleja dijinga didi nadi tshifukibua tshidi ne muoyo. Badi mua kubikila muntu mufue anyi tshitalu ne: anyima mufue.—Nomba 6:6; Nsumuinu 23:2; Yeshaya 56:11; Hagai 2:13.
18 NYUMA
Muaku wa tshiena Ebelu ne wa tshiena Greke idibu bakudimune ne: “nyuma” mu Bible wa Tshiluba wa Nkudimuinu wa bulongolodi bupiabupia idi mua kumvuija bintu bishilashilangane. Kadi itu misangu ya bungi ileja tshintu tshidi bantu kabayi mua kumona bu mudi lupepele anyi mueyelu wa bantu anyi wa nyama. Miaku eyi idi mua kuleja kabidi bantu ba mu nyuma ne nyuma muimpe udi muikale bukole buenzeji bua Nzambi. Bible katu ulongesha ne: kudi tshitupa kampanda tshia muntu tshidi tshitungunuka ne kuikala ne muoyo panyima pa lufu luende to.—Ekesode 35:21; Misambu 104:29; Matayi 12:43; Luka 11:13.
19 NGENA
Ngena ndîna dia tshibandabanda kampanda tshia pabuipi ne Yelushalema muvuabu boshela bintu bia bukoya bua kubibutula. Kakuena tshidi tshijadika ne: mu tshikondo tshia Yezu bavua bakengesha nyama anyi bantu peshi babosha ne muoyo mu tshibandabanda etshi to. Nanku Ngena kena uleja muaba utu kawuyi umueneka udibu bakengeshila bantu badi bafue ne babosha bua kashidi to. Pavua Yezu muakule bua bantu badibu bele mu Ngena, uvua wakula bua kabutu ka butubutu.—Matayi 5:22; 10:28.
20 DISAMBILA DIA MUKALENGE
Edi ndisambila divua Yezu mufile pavuaye ulongesha bayidi bende mua kusambila. Batu badibikila kabidi ne: disambila dia Tatu wetu anyi disambila dia tshilejilu. Tshilejilu, Yezu wakatulongesha bua kusambila mushindu eu:
“Dîna diebe dijidibue”
Tudi tusambila bua Yehowa umbushe mashimi onso adibu banyange nawu dîna diende anyi lumu luende. Nebienzeke nanku bua muntu yonso udi mu diulu ne pa buloba atumbishe dîna dia Nzambi ne adinemeke.
“Bukalenge buebe bulue”
Tudi tusambila bua mbulamatadi wa Nzambi abutule bulongolodi bubi bua Satana, akokeshe buloba, ne avuije buloba mparadizu.
“Disua diebe dienzeke . . . pa buloba”
Tudi tusambila bua Nzambi akumbaje tshivuaye mulongolole bua buloba, bua ne: bantu badi bamutumikila, badi bapuangane basombe mu Mparadizu bua kashidi, anu bu muvua Yehowa musue pavuaye mufuke bantu.
21 TSHIA KUPIKULANGANA NATSHI
Yehowa wakafila tshia kupikula natshi bantu bua kubapandisha ku mpekatu ne ku lufu. Tshia kupikulangana natshi tshivua mushinga uvua ukengedibua bua kupetulula muoyo mupuangane uvua muntu wa kumpala, Adama, mujimije ne bua kulongolola malanda a bantu ne Yehowa avua manyanguke. Nzambi wakatuma Yezu pa buloba bua afuile benji ba mpekatu bonso. Bantu bonso badi ne mushindu wa kuikala ne muoyo kashidi ne kulua bapuangane anu bua lufu lua Yezu.
22 BUA TSHINYI TSHIDIMU TSHIA 1914 TSHIDI NE MUSHINGA WA BUNGI?
Dîyi dia buprofete didi mu Danyele nshapita 4 didi ditulongesha ne: Nzambi uvua ne bua kujadika Bukalenge buende mu 1914.
Dîyi dia buprofete: Yehowa wakalotesha mukalenge Nebukadenesâ tshilota tshia buprofete tshia mutshi munene uvuabu bupule. Mu tshilota atshi, bakasuika tshikuku tshia mutshi au mukaba wa tshiamu tshifiike ne wa tshiamu tshia mitaku bua katshisashi mu lupolo lua “bikondo muanda mutekete.” Pashishe mutshi uvua mua kusasa kabidi.—Danyele 4:1, 10-16.
Tshidi dîyi dia buprofete adi diumvuija buetu tuetu: Mutshi udi uleja bukokeshi bua Nzambi. Munkatshi mua bidimu bia bungi, Yehowa wakateka bakalenge mu Yelushalema bua kukokesha tshisamba tshia Isalele. (1 Kulondolola 29:23) Kadi bakalenge abu bakapanga lulamatu, ne bukokeshi buabu buakimana. Bakabutula Yelushalema mu tshidimu tshia 607 kumpala kua Yezu. Atshi ke tshivua ntuadijilu wa “bikondo muanda mutekete.” (2 Bakalenge 25:1, 8-10; Yehezekele 21:25-27) Pavua Yezu muambe ne: “Bisamba nebidiatakaje Yelushalema too ne padi bikondo bisungula bia bisamba bikumbana,” uvua wakula bua “bikondo muanda mutekete” abi. (Luka 21:24) Nunku “bikondo muanda mutekete” kabiakajika pavua Yezu pa buloba to. Yehowa wakalaya bua kuteka Mukalenge ku ndekelu kua “bikondo muanda mutekete” abi. Bukokeshi bua Mukalenge mupiamupia eu, Yezu, nebutuadile bantu ba Nzambi masanka a bungi pa buloba bujima bua kashidi.—Luka 1:30-33.
Bule bua “bikondo muanda mutekete”: “Bikondo muanda mutekete” biakanenga bidimu 2520. Tuetu babale bidimu 2520 kubangila ku tshidimu tshia 607 kumpala kua Yezu, tudi tufika mu tshidimu tshia 1914 (tshidimu tshia tshijengu katshituku to). Dîba adi ke divua Yehowa muteke Yezu Masiya Mukalenge wa Bukalenge bua Nzambi mu diulu.
Mmunyi mutudi bapete bungi ebu bua 2520? Bible udi wamba ne: bikondo bisatu ne tshitupa bidi ne matuku 1260. (Buakabuluibua 12:6, 14) Nunku “bikondo muanda mutekete” bidi ne matuku 1260 misangu ibidi, mmumue ne: matuku 2520. Matuku 2520 adi enza bidimu 2520 bilondeshile dîyi dia buprofete dia ne: “dituku dimue bua tshidimu tshimue.”—Nomba 14:34; Yehezekele 4:6.
23 MIKAELE MFUMU WA BANJELU
Bible udi wakula anu bua mfumu wa banjelu umue, dîna diende Mikaele.—Danyele 12:1; Yuda 9.
Mikaele ke Mulombodi wa tshiluilu tshia Nzambi tshia banjelu ba lulamatu. Buakabuluibua 12:7 udi wamba ne: “Mikaele ne banjelu bende bakaluangana ne dragon . . . ne banjelu bende.” Mukanda wa Buakabuluibua udi wamba ne: Yezu ke Mulombodi wa tshiluilu tshia Nzambi, nanku Mikaele ndîna dikuabu dia Yezu.—Buakabuluibua 19:14-16.
24 MATUKU A KU NSHIKIDILU
Tshiambilu etshi tshidi tshileja tshikondo tshivua mianda minene mua kuenzeka pa buloba kumpala mene kua Bukalenge bua Nzambi kubutula bulongolodi bua Satana. Mu mêyi a buprofete adi mu Bible, badi batela biambilu bia muomumue bu mudi “nshikidilu wa ndongoluelu wa malu” ne “dikalaku dia Muana wa muntu” bua kuakula bua tshikondo tshimue tshimue etshi. (Matayi 24:3, 27, 37) “Matuku a ku nshikidilu” akatuadija pakabanga Bukalenge bua Nzambi kukokesha mu diulu mu 1914 ne neajike pabutulabu bulongolodi bua Satana ku Armagedone.—2 Timote 3:1; 2 Petelo 3:3.
25 DIBISHIBUA DIA BANTU KU LUFU
Padi Nzambi upeshilula muntu uvua mufue muoyo, badi babikila bualu ebu ne: dibishibua dia muntu ku lufu. Mu Bible badi bakula bua bantu tshitema bakabishibua ku lufu. Eliya, Elisha, Yezu, Petelo ne Paulo bakabisha bantu ku lufu. Bishima ebi biakenzeka anu ku bukole bua Nzambi. Yehowa udi ulaya bua kubisha ‘bakane ne badi kabayi bakane’ ku lufu bua bikale ne muoyo pa buloba. (Bienzedi 24:15) Bible udi kabidi wakula bua dibishibua dia bantu ku lufu bua kuya mu diulu. Bualu ebu budi buenzeka padi bantu badi Nzambi musungule, anyi bela manyi, babishibua ku lufu bua kusombelabu mu diulu pamue ne Yezu.—Yone 5:28, 29; 11:25; Filipoyi 3:11; Buakabuluibua 20:5, 6.
26 MALU A BADEMON (MALU A MÎDIMA)
Malu a bademon anyi malu a mîdima ntshilele tshibi tshia kuyukila ne nyuma mibi buludiludi anyi kupitshila kudi muntu mukuabu, bu mudi nganga, muena lubuku, anyi muena mupongo. Bantu badi benza malu a mîdima batu baenza bualu badi bitabuja dilongesha dia dishima dia ne: nyuma ya bantu itu ishala ne muoyo panyima pa lufu luabu, ilua bakishi badi ne bukole. Bademon pabu badi basaka bantu bua kubenga kutumikila Nzambi. Mbuku ya mitoto, ditempa mbuku, majimbu, dipaka dia manga, buloji, ditabakana bua buôwa bua malu kampanda, mipongo, makole a mîdima, bionso ebi bidi kabidi mu malu a bademon. Bintu bia bungi bu mudi: mikanda, bikandakanda, mbuku ya malu atshilualua, filme, misambu, manaya, nansha bimfuanyi bitu bileja mudi malu a majimbu, a bademon, anyi makole a mîdima amueneka bu adi asankisha anyi kaayi enzelangana bibi. Bilele bia bungi bia pa madilu bu mudi: milambu ya bafue, bibilu bia madilu, disekelela mifikilu ya matuku a lufu, mikiya ya diupula lufuila, ne bilele bia ntshisha, bidi pabi bituangaja bantu ne bademon. Misangu ya bungi bantu batu banua bintu bitu bikuatangana bu mudi diamba padibu basua kuenza mudimu ne bukole bua kudi bademon.—Galatiya 5:20; Buakabuluibua 21:8.
27 BUMFUMU BUA YEHOWA
Yehowa udi Nzambi Wa Bukole Buonso, ne wakafuka bintu bionso bia mu diulu ne bia pa buloba. (Buakabuluibua 15:3) Ke bualu kayi yeye ke Muena bintu bionso ne udi ne bumfumu, anyi bukokeshi buonso, bua kulombola bifukibua biende. (Misambu 24:1; Yeshaya 40:21-23; Buakabuluibua 4:11) Mmuelele tshintu tshionso tshidiye mufuke mikenji. Yehowa udi kabidi ne bukokeshi bua kuteka bantu bakuabu bua kuikalabu bakokeshi. Tudi tutua bumfumu bua Nzambi mpanda patudi tumunanga ne tumutumikila.—1 Kulondolola 29:11.
28 KUTULA DIFU
Kutula difu nkushipa muana utshidi munda mua mamuende ku bukole. Ki mbualu budi buenzeka ku mpukampuka anyi budi mubidi nkayawu udienzela to. Kumbukila anu ku dimitshibua, muana kena tshitupa tshikuabu tshia mubidi wa mamu patupu to. Muana mmuntu mukuabu pende.
29 KUEDIBUA MASHI
Mu malu a baminganga, nkuela mu mubidi wa muntu mashi mu kabujima kawu anyi tshimue tshia ku bitupa binene binayi bia mashi a munga muntu peshi avuabu balame muaba kampanda. Bitupa binene binayi bia mashi ke plasma, globile mikunze, globile mitoke, ne plakete.
30 KUNYOKA
Mu Bible, muaku “kunyoka” kawena anu uleja kupesha muntu dinyoka to. Padibu batunyoka, badi batuyisha, batulongesha ne batupingaja mu njila. Yehowa katu unyokangana mu mushindu mubi anyi ne tshikisu to. (Nsumuinu 4:1, 2) Yehowa udi upesha baledi tshilejilu tshimpe. Dinyoka didiye ufila ndimpe menemene, ne didi bushuwa difikisha muntu ku dinanga dilongesha. (Nsumuinu 12:1) Yehowa mmunange bantu bende, ne udi ubalongesha. Udi ubapesha mibelu idi yakaja meji abu mabi ne ibambuluisha bua kumanya mua kuela meji ne kuenza malu mu mushindu udi umusankisha. Bua baledi, kunyoka bana babu nkubambuluisha bua kujingululabu bua tshinyi badi ne bua kuikala batumikila. Kudi kabidi kumvuija kubalongesha bua kunanga Yehowa ne Bible, Dîyi diende, ne kujingulula mêyi manene adimu.
31 BADEMON
Bademon nnyuma mibi itu kayiyi imueneka idi ne bukole bupite bua bantu. Bademon mbanjelu babi. Bakanyanguka pavuabu badivuije bena lukuna ba Nzambi pakamutombokelabu. (Genese 6:2; Yuda 6) Bakadisanga ne Satana mu ditombokela diende dia Yehowa.—Dutelonome 32:17; Luka 8:30; Bienzedi 16:16; Yakobo 2:19.


text: 6 “Ɔnɛ ele ɛlɛmbɛ, wadjango ndo tɛdikɔ ta dombo takakimɔ Jehowa Nzambi kanyu dia nyetsha, dia nyu nkitanyiya lam’ayonyotehɔ dia ntshɔ lo wodja wayanganyu mbɔsa,2 dia nyu mboka Jehowa Nzambi kanyu wɔma ndo nkitanyiya wadjango ande tshɛ ndo ɛlɛmbɛ ande tshɛ wamomonyodjangɛ, wɛ la ɔnayɛ ndo okana ayɛ,+ nshi tshɛ ya lɔsɛnɔ lanyu dia nyu nsɛna edja.+3 Isariyɛlɛ le, nyu pombaka mpokamɛ ndo mbakitanyiya dimɛna dimɛna, dia nyu ngɔna ndo fulanɛ lo wodja wakɛlanɛ abɛlɛ la osanga, oko wakanyolake Jehowa Nzambi ka watshɛnyu.4 “Isariyɛlɛ le, ohokame: Jehowa Nzambi kaso ekɔ ndamɛ Jehowa.+5 Langa Jehowa Nzambi kayɛ la otema ayɛ tshɛ ndo la anima*+ ayɛ tshɛ ndo la wolo* ayɛ tshɛ.+6 Awui wamomokodjangɛ ɛlɔ anɛ pombaka monga l’otema ayɛ,7 ndo kowakɔkɔmiyake* anayɛ+ ndo kowatɛkewɔ lam’odjashiyɛ lo luudu layɛ, lam’atayakɛndakɛnda lo mboka, lam’etamayɛ ndo lam’etɔyɛ.+8 Kowakeleke oko diohwelo lo lonya layɛ ndo kawoyale lo okoko* ayɛ oko yɛtshi ya dihɔndɔ yakelekawɔ l’ɔtɛ.+9 Kowafunde lo kadrɛma ya la soko dia luudu layɛ ndo lo asoko ayɛ.10 “Lam’atanyɔtɔlɛ Jehowa Nzambi kanyu lo wodja wakandatshibɛ watshɛnyu, Abrahama, Isaka la Jakɔbɔ dia nyosha,+ esomba wa weke ndo w’amɛna wakinyu kombika,+11 mvudu yoludi tɔɔ la weho tshɛ wa diangɔ di’amɛna diakinyu kokamba dia dikondja, afuku w’ashi wakinyu kotshima ndo dikambɔ dia vinyɔ la esongo w’ɔlivɛ wakinyu komonɛ, ndo lam’ayonyɔlɛka ko ndota,+12 kanyende dimɛna diaha nyu mbohɛ Jehowa+ lakanyotondja oma lo wodja w’Edjibito, oma lo luudu la lɔhɔmbɔ.13 Jehowa Nzambi kanyu kahombanyu mboka wɔma,+ nde kahombanyu kambɛ olimu+ ndo lo lokombo lande kahombanyu ntshiba.+14 Tanyoyelake tozambizambi tokina, tozambizambi tshɛ t’anto wonyodingi,+15 nɛ dia Jehowa Nzambi kanyu lele l’atei anyu ekɔ Nzambi kalɔmba dia mbomamema paka ndamɛ oto.+ Naka hanyosadi ngasɔ, kete Jehowa Nzambi kanyu ayonyomalɛ+ ndo ayonyoshila oshiki oma la nkɛtɛ.+16 “Tanyodjake Jehowa Nzambi kanyu l’ohemba+ woho wakanyawodje l’ohemba la Masa.+17 Nyu pombaka monga la yambalo dia nkitanyiya ɛlɛmbɛ, waohwelo ndo wadjango wa Jehowa Nzambi kanyu wakandanyodjangɛ dia nkitanyiya.18 Nyu pombaka nsala kɛnɛ kosembwe ndo kele ɔlɔlɔ lo washo wa Jehowa, dia nyu ngɔna ndo dia nyu mbɔtɔ ndo mbɔsa wodja wa dimɛna wakatshibɛ Jehowa watshɛnyu,+19 lo mbitshanya atunyi anyu tshɛ la ntondo kanyu, oko wakalake Jehowa.+20 “Lo nshi yayaye, naka ananyu wambonyombola vate: ‘Naa kitshimudi ya waohwelo, wadjango ndo tɛdikɔ ta dombo takanyodjangɛ Jehowa Nzambi kaso?’21 Ko nyu mbutɛ ananyu nyate: ‘Taki mfumbe ya Farawɔ l’Edjibito, koko Jehowa akatotondja oma l’Edjibito la lonya la wolo.22 Ɔnkɔnɛ, Jehowa akasale tolembetelo ndo ahindo wa weke ndo walanya lo Edjibito,+ le Farawɔ ndo le ase luudu lande tshɛ lo washo aso.+23 Ko nde akatotondja oma lɛkɔ dia tela lanɛ dia tosha wodja wakandatshibɛ watshɛso.+24 Oma laasɔ, Jehowa akatodjangɛ dia sho kitanyiyaka ɛlɛmbɛ ɛsɔ tshɛ ndo dia mboka Jehowa Nzambi kaso wɔma dikambo dia ɔlɔlɔ aso wa pondjo,+ dia sho ntshikala la lɔsɛnɔ,+ oko weso la lɔ ɛlɔ kɛnɛ.25 Ndo tayɔsama oko anto w’ɛlɔlɔ naka sho ndjela dimɛna dimɛna wadjango asɔ tshɛ dia nkitanyiya* Jehowa Nzambi kaso, oko wakandatodjangɛ.’+


text:
TSHIBUMBA TSHIA NSENTEDI (TSHIA KULONGA) Ngondo 3 2016
Nimero eu udi ne biena-bualu bia kulonga kutuadijila mu lumingu lua dia 2/5 too ne lua dia 29/5/2016.
Udiku mua kuambuluisha mu tshisumbu tshienu anyi?
Udiku mua kuleja lungenyi lua bumisionere mu tshisumbu tshienu anyi?
Bansonga wetu, nukadi bakumbane bua kutambula anyi?
Kudi nkonko isatu idi mua kukuambuluisha bua kuangata dipangadika.
Bansonga wetu, mmunyi munudi mua kudilongolola bua batismo?
Ntshinyi tshiudi mua kuenza wewe kuyi mutuishibue ne: ukadi mukumbane bua kutambula? Ntshinyi tshiudi mua kuenza wewe musue kutambula kadi baledi bebe bamona ne: udi ne bua kuanji kuindila?
Udi pebe mua kukolesha buobumue buetu bua bena Kristo—Mushindu kayi?
Tshikena kumona tshidi mu Buakabuluibua nshapita wa 9 tshidi tshileja mudi buobumue buetu ne mushinga.
Yehowa udi ulombola bantu bende mu njila wa muoyo
Mmunyi mutudi mua kuleja ne: tudi tukeba bulodiki bua kudi Yehowa?
Nkonko ya babadi
Ndîba kayi divuabu bakuate bantu ba Nzambi ku bupika mu Babilona Munene? Satana uvuaku muye ne Yezu ku ntempelo ku buntu pavuaye mumutete anyi?


text:
NSHAPITA MUITANU
Tshia-bupikudi ndipa ditambe bunene dia Nzambi
Tshia-bupikudi ntshinyi?
Bakatshifuta mushindu kayi?
Tshidi mua kukuenzela tshinyi?
Mmunyi muudi mua kuleja dianyisha bua tshia-bupikudi?
NDIPA kayi ditambe bunene diutu mupete? Bua dipa kuikala dinene, kadiena amu ne bua kuikala tshintu tshia makuta a bungi to. Kadi dipa dinene ng’edi didi dikusankisha anyi dikumbaja dijinga diebe kampanda dinene.
2 Ku bintu bionso biudi musue kupeta, kudi tshintu tshimue tshidi tshipite bulenga. Ntshintu tshidi Nzambi mupeshe bantu. Yehowa mmutupeshe bintu bia bungi, kadi tshintu tshidi tshipite bionso, mmulambu wa tshia-bupikudi wa Muanende Yezu Kristo. (Matayo 20:28) Nshapita eu neatuleje mudi tshia-bupikudi tshipite bintu bikuabu bionso ku mushinga, bualu tshidi mua kukupesha masanka kaayi kuamba ne kukumbaja majinga ebe manene. Bushuwa, tshia-bupikudi ke mushindu mutambe bunene udi Yehowa uleja mudiye mukunange.
TSHIA-BUPIKUDI NTSHINYI?
3 Mu mêyi makese, tshia-bupikudi mmushindu udi Yehowa upikula nawu bantu ku bubi ne lufu. (Efeso 1:7) Bua tuetu kumvua dilongesha dia mu Bible edi, bidi bikengela kuvuluka tshivua tshienzeke mu budimi bua Edene. Wewe mumanye tshivua Adama mujimije pakadiaye tshimuma tshivua Nzambi mukandike, neumvue bimpe bua tshinyi tshia-bupikudi tshidi ne mushinga mukole kutudi.
4 Yehowa wakafuka Adama ne tshintu tshia mushinga mukole menemene, tshintu atshi tshivua muoyo mupuangane. Mbuena kuamba ne: Adama uvua ne mubidi ne lungenyi kabiyi kalema, kavua mua kusama, kukulakaja anyi kufua to. Uvua kabidi ne malanda mashême ne Yehowa. Bible udi wamba ne: Adama uvua “muana wa Nzambi.” (Luka 3:38) Nunku uvua ne malanda makole ne Yehowa Nzambi anu bu mutu muana ne tatuende. Yehowa uvua uyukila nende, umupesha midimu mimpe ya kuenza ne umuambila tshivuaye ne bua kuenza.—Genese 1:28-30; 2:16, 17.
5 Nzambi uvua mufuke Adama mu ‘tshimfuanyi tshiende.’ (Genese 1:27) Kabiena biumvuija ne: Adama uvua mufuanangane ne Nzambi ku mubidi to. Anu bu mutuvua balonge mu Nshapita wa 1, Yehowa katu umueneka to, udi nyuma. (Yone 4:24) Katu ne mubidi wa mashi ne mâyi to. Adama uvua mufukibue mu tshimfuanyi tshia Nzambi mu ngumvuilu wa ne: uvua ne ngikadilu ya Nzambi bu mudi: dinanga, meji, buakane ne bukole. Adama uvua kabidi bu Tatuende Yehowa bualu uvua ne bukokeshi bua kudisunguila malu: ntshintu tshia mushinga mukole be! Nunku Adama kavua bu tshiamu tshidi mua kuenza malu anu mudibu batshilongolole bua kuenza to. Kadi yeye uvua mua kudiangatshila mapangadika, kudisunguila tshivua tshimpe ne tshibi. Bu yeye musungule bua kutumikila Nzambi uvua mua kusomba kashidi mu Mparadizu pa buloba.
6 Nunku, pakabenga Adama kutumikila Nzambi ne bobu kumufundila tshibawu tshia lufu, uvua mujimije tshintu tshia mushinga mukole be! Wakajimija muoyo mupuangane ne masanka a bungi. (Genese 3:17-19) Diakabi, Adama wakajimijila too ne bana bende muoyo mulenga eu. Bible udi wamba ne: ‘Bu muakalua bubi pa buloba bualu bua muntu umue, ne bu muakalua lufu bua bubi abu, nunku lufu luakafika kudi bantu bonso, bua bonso bakenza malu mabi.’ (Lomo 5:12) Eyowa, tuetu bonso tudi bapiane bubi kudi Adama. Ke bualu kayi Bible udi wamba ne: ‘wakadipana,’ kupana kabidi ne bana bende ku bupika bua bubi ne lufu. (Lomo 7:14) Kakuvua tshia kuenza tshikuabu bua Adama ne Eva to, bualu bakabenga kutumikila Nzambi ku bukole. Kadi netuambe tshinyi bua bana babu bonso?
7 Diakalenga, Yehowa wakalua kuambuluisha bantu ne tshia-bupikudi. Tshia-bupikudi tshitu tshinyi? Tshitu tshiumvuija bintu bibidi. Tshia kumpala, tshia-bupikudi mmushinga utubu bafuta bua kulekesha muntu anyi kupikula tshintu, bu mudi mushinga utubu bafuta bua kulekesha muntu uvuabu bakuate mu mvita. Tshibidi, tshia-bupikudi mmushinga utu mukumbanangane ne wa tshintu kampanda, bu mudi mushinga utubu bafuta bua muntu uvuabu bakebele njiwu anyi bintu bivuabu banyange. Tshilejilu, padi muntu ukebesha njiwu, utu ufuta makuta bua bintu bionso bidi binyanguke anyi ufuta bintu bikuabu bia muomumue.
8 Mmunyi muvuabu mua kufuta bintu bionso bia mushinga mukole bivua Adama mutunyangile tuetu bonso ne kutupatula mu bupika bua bubi ne lufu? Tumonayi mpindieu tshivua Yehowa mufute ne tshiditshi mua kutuenzela.
MUSHINDU WAKAFUTA YEHOWA TSHIA-BUPIKUDI
9 Bu muvua muoyo mupuangane wa bantu mujimine, muoyo wa bantu bapange bupuangane kauvua mua kuupikula to. (Musambu 49:7, 8) Bivua bikengela tshia-bupikudi tshiakanangane ne mushinga wa muoyo uvua mujimine. Bualu ebu budi bumvuangana ne mukenji wa buakane udi mu Dîyi dia Nzambi. Mukenji eu udi wamba ne: “muoyo ku muoyo.” (Dutelonome 19:21) Kadi ntshinyi tshivua mua kukumbanangana ne mushinga wa muoyo mupuangane uvua Adama mujimije? Mukuabu muoyo wa muntu mupuangane ke tshia-bupikudi tshivua tshiakanangane.—1 Timote 2:6.
10 Yehowa wakafuta tshia-bupikudi mushindu kayi? Wakatuma umue wa ku bana bende bapuangane ba mu diulu pa buloba. Kadi kakatuma muana yonso tshianana to. Wakatuma muana uvuaye munange bikole, Muanende umuepele mulela. (1 Yone 4:9, 10) Muana eu wakitaba bua kumuka mu diulu. (Filipoi 2:7) Anu bu mutukadi bamone, Yehowa wakenza tshishima, wakela muoyo wa Muana eu mu difu dia Mariya. Yezu wakaledibua mupuangane ku diambuluisha dia nyuma wa Nzambi, kavua ku bupika bua bubi nansha.—Luka 1:35.
11 Kadi mmunyi mudi muntu umue mua kuikala tshia-bupikudi bua bantu ba bungi? Amba tung, mmunyi muakafika bantu ba bungi ku dikala benji ba malu mabi? Wavuluka ne: Adama wakajimija muoyo mupuangane pakenzaye bubi. Nunku, kavua mua kusambulujila bana bende muoyo mupuangane to; wakabasambulujila anu bubi ne lufu. Yezu uvua ne muoyo mupuangane, kavua muenze bubi nansha bumue to. Bible udi umubikila ne: ‘Adama wa ku nshikidilu.’ (1 Kolinto 15:45) Mbienze anu bu ne: Yezu wakangata muaba wa Adama bua kutupandisha. Pakafila Yezu muoyo wende mupuangane pa kutumikila Nzambi mu malu onso, wakafuta tshivua Adama mujimije. Ke muakapeteshaye bana ba Adama ditekemena nunku.—Lomo 5:19; 1 Kolinto 15:21, 22.
12 Bible udi uleja muvua Yezu mukenge kumpala kua kufuaye. Bakamuela mfimbu mibi, kumupopela ku mutshi ne kupungaye ne lufu pa mutshi wa makenga. (Yone 19:1, 16-18, 30; Tshisakidila) Bua tshinyi Yezu uvua ne bua kukenga bikole nunku? Netumone mu mukanda eu muvua Satana muambe ne: kakuena muntu udi mua kushala mulamate Yehowa padiye mu makenga to. Pakashala Yezu ne lulamatu nansha mu makenga, wakapesha Satana diandamuna dimpe ditambe. Yezu wakaleja ne: muntu mupuangane muikale ne bukokeshi bua kudisunguila malu, udi mua kushala ne lulamatu lukole kudi Nzambi nansha Diabolo umuenza tshinyi. Yehowa wakasanka bikole bua lulamatu lua Muanende munanga eu!—Nsumuinu 27:11.
13 Bakafuta tshia-bupikudi mushindu kayi? Mu dituku dia 14 dia ngondo wa bena Yuda wa Nisana mu tshidimu tshia 33 bikondo bietu ebi, Nzambi wakalekela bashipa Muanende mupuangane uvua kayi ne bubi. Ke muakalambula Yezu muoyo wende mupuangane ‘musangu umue bua kashidi.’ (Ebelu 10:10) Yehowa wakajula Yezu ku lufu ne mubidi wa nyuma kunyima kua matuku asatu. Yezu wakaya mu diulu bua kulambula mushinga wa muoyo wende mupuangane uvuaye mufile bu tshia-bupikudi bua kupikula bana ba Adama. (Ebelu 9:24) Yehowa wakitaba mushinga wa mulambu wa Yezu bu tshia-bupikudi tshivua tshikengedibua bua kupikula bantu ku bubi ne lufu.—Lomo 3:23, 24.
TSHIDI TSHIA-BUPIKUDI MUA KUKUENZELA
14 Nansha mutudi bena mibi, tudi mua kupeta masanka mapite bungi ku diambuluisha dia tshia-bupikudi. Tumonayi mpindieu amue a ku masanka atudi mua kupeta lelu ne matuku adi kumpala bua dipa ditambe bunene dia Nzambi edi.
15Dibuikidila dia mibi. Bitu bitukolela bua kuenza malu mimpe bualu tudi bapange bupuangane. Tuetu bonso tutu tuenza bibi mu mêyi ne mu bienzedi. Kadi badi mua ‘kutujimijila mibi yetu’ ku diambuluisha dia mulambu wa tshia-bupikudi wa Yezu. (Kolosai 1:13, 14) Kadi bua bobu kutubuikidila mibi yetu, tudi ne bua kunyingalala ne muoyo umue. Tudi kabidi ne bua kulomba Yehowa bua atufuile luse ku diambuluisha dia mulambu wa Muanende.—1 Yone 1:8, 9.
16Kondo ka muoyo kimpe ku mêsu kua Nzambi. Kondo ka muoyo kadi kalumbuluisha muntu kadi mua kumufikisha ku dipanga ditekemena anyi ku didimona kayi ne mushinga. Kadi ku diambuluisha dia tshia-bupikudi, Yehowa udi utupesha ne dinanga dionso mushindu wa kumutendelela ne kondo ka muoyo kimpe nansha mutudi bapange bupuangane. (Ebelu 9:13, 14) Bualu ebu budi butupesha dikima dia kuakula ne Yehowa, dia kusambila katuyi tutshina. (Ebelu 4:14-16) Kondo ka muoyo kimpe kadi kutupetesha ditalala, diditua mushinga ne disanka.
17Ditekemena dia muoyo wa tshiendelele pa buloba bukudimuna mparadizu. Lomo 6:23 udi wamba ne: “Difutu dia bubi ndufu.” Mvese eu udi wamba kabidi ne: ‘Kadi dipa dia luse dia Nzambi mmuoyo wa tshiendelele mu Yezu Kristo Mukalenge wetu.’ Tukavua bakule bua masanka ikala mu Mparadizu mu Nshapita 3. (Buakabuluibua 21:3, 4) Masanka onso aa ne muoyo wa kashidi nebilue anu bualu Yezu wakatufuila. Tudi ne bua kuikala ne dianyisha bua tshia-bupikudi bua tuetu kupeta malu malenga aa.
MMUSHINDU KAYI UUDI MUA KULEJA DIANYISHA?
18 Bua tshinyi tudi ne bua kuikala ne dianyisha dia bungi kudi Yehowa bua tshia-bupikudi? Tshilejilu, padi muntu ujimija dîba, bukole ne makuta ende bua kutupesha tshintu, tshintu etshi tshidi tshilua ne mushinga wa bungi kutudi. Bitu bitulenga kabidi ku muoyo bikole patudi tumona ne: muntu eu mmutupeshe tshintu etshi bualu mmutunange. Bia muomumue, tshia-bupikudi ntshintu tshidi ne mushinga kupita bintu bionso, bualu Nzambi wakadikengesha bikole bua kutupeshatshi. Yone 3:16 udi wamba ne: ‘Nzambi wakatamba kusua ba pa buloba, yeye wakabapa Muanende umuepele mulela.’ Tshia-bupikudi mmushindu mutambe yonso utudi tumona mudi Nzambi mutunange. Tshidi kabidi tshituleja mudi Yezu mutunange, bualu wakitaba bua kutufuila. (Yone 15:13) Nunku, tshia-bupikudi tshidi tshituleja ne: Yehowa ne Muanende mbanange muntu yonso.—Galatia 2:20.
19 Kadi mmunyi muudi mua kuleja ne: udi ne dianyisha bua tshia-bupikudi? Tshia kumpala, uditatshishe bua kumanya Yehowa bimpe, bua mudiye mutupeshe tshia-bupikudi. (Yone 17:3) Wewe ulonga Bible ku diambuluisha dia mukanda eu, neumanye Yehowa bimpe. Paudi umumanya bimpe, udi ulua kumunanga bikole. Dinanga edi nedikusake bua kuenza malu adi amusankisha.—1 Yone 5:3.
20Leja ne: udi witabuja mulambu wa tshia-bupikudi wa Yezu. Yezu nkayende wakamba ne: ‘Udi witabuja Muana udi ne muoyo wa tshiendelele.’ (Yone 3:36) Kadi mmunyi mutudi mua kuleja ne: tudi tuitabuja Yezu? Ditabuja dia nunku kabatu badileja anu ku mêyi to, bualu Yakobo 2:26 udi wamba ne: ‘Ditabuja didi kadiyi ne bienzedi didi difue.’ (MMM) Nunku, ditabuja dilelela ditu dimuenekela ku “bienzedi.” Umue mushindu utudi mua kuleja mutudi tuitabuja Yezu nkuenza muetu muonso bua kumuidikija ku malu atudi tuamba ne atudi tuenza.—Yone 13:15.
21Ubuele mu tshibilu tshia Didia dia Mukalenge tshitu tshienzeka musangu umue ku tshidimu. Butuku bua dituku dia 14 dia ngondo wa Nisana mu tshidimu tshia 33 bikondo bietu ebi, Yezu wakabanjija tshibilu tshinene tshidi Bible ubikila ne: ‘Didia dia Mukalenge.’ (1 Kolinto 11:20; Matayo 26:26-28) Batu babikila kabidi tshibilu etshi ne: Tshivulukilu tshia lufu lua Kristo. Yezu wakenza tshibilu etshi bua kuvuluija bapostolo bende ne bantu bonso bavua mua kulua bayidi bende ne: pakafuaye (muikale muntu mupuangane), wakafila muoyo wende bu tshia-bupikudi. Yezu wakamba ne: tungunukayi ne ‘kuenza nunku bua kumvuluka.’ (Luka 22:19) Patudi tubuela mu Tshivulukilu, tudi tuleja dianyisha dietu bua tshia-bupikudi ne tudi tuvuluka mudi Yehowa ne Yezu batunange bikole.*
22 Kakuyi mpata, tshia-bupikudi ntshintu tshia mushinga mukole menemene tshidi Yehowa mutupeshe. (2 Kolinto 9:14, 15) Tshia-bupikudi etshi tshidi kabidi mua kuambuluisha too ne bafue. Nshapita 6 ne wa 7 neyumvuije bualu ebu.
TSHITU BIBLE ULONGESHA
- Yehowa udi upikula bantu ku bubi ne lufu ku diambuluisha dia tshia-bupikudi.—Efeso 1:7.
- Yehowa wakafila tshia-bupikudi pakatumaye Muanende umuepele mulela pa buloba bua kutufuilaye.—1 Yone 4:9, 10.
- Tshia-bupikudi tshidi tshituambuluisha bua Nzambi kutubuikidilaye mibi, tuetu kupeta kondo ka muoyo kimpe ne ditekemena dia kupeta muoyo wa tshiendelele.—1 Yone 1:8, 9.
- Tudi tuleja mutudi tuanyisha tshia-bupikudi patudi tukeba kumanya Yehowa bimpe, patudi tuitabuja mulambu wa Yezu wa tshia-bupikudi ne patudi tubuela mu Didia dia Mukalenge.—Yone 3:16.
* Udi mua kumanya malu makuabu pa Didia dia Mukalenge mu Tshisakidila.
Nkonko ya dilonga
1, 2. (a) Ndîba kayi didi tshintu mua kuikala ne mushinga kuudi? (b) Bua tshinyi tudi mua kuamba ne: tshia-bupikudi ke tshintu tshia mushinga mukole tshiudi mupete?
3. Tshia-bupikudi ntshinyi? Bua kumanya bimpe mushinga watshi, tudi ne bua kuanji kumanya tshinyi?
4. Adama uvua munyi pavuaye ne muoyo mupuangane?
5. Padi Bible wamba ne: bakafuka Adama mu ‘tshimfuanyi tshia Nzambi’ bidi biumvuija tshinyi?
6. Adama wakajimija tshinyi pakabengaye kutumikila Nzambi? Bana bende bakapeta tshinyi?
7, 8. Tshia-bupikudi tshitu tshiumvuija bintu kayi bibidi?
9. Bivua bikengela tshia-bupikudi tshia mushindu kayi?
10. Mmunyi muakafuta Yehowa tshia-bupikudi?
11. Mmunyi muvua muntu umue mua kulua tshia-bupikudi bua bantu ba bungi?
12. Makenga a Yezu akaleja tshinyi?
13. Mmunyi muakafutabu tshia-bupikudi?
14, 15. Tudi ne bua kuenza tshinyi bua bobu ‘kutujimijila mibi yetu’?
16. Ntshinyi tshidi tshituambuluisha bua kutendelela Nzambi ne kondo ka muoyo kimpe? Kondo ka muoyo kimpe kadi mua kutupetesha tshinyi?
17. Mmasanka kayi atudi mua kupeta bualu Yezu wakatufuila?
18. Bua tshinyi tudi ne bua kuikala ne dianyisha bua tshia-bupikudi?
19, 20. Mmishindu kayi iudi mua kuleja ne: udi ne dianyisha bua tshia-bupikudi?
21, 22. (a) Bua tshinyi tudi ne bua kubuela mu Didia dia Mukalenge? (b) Ntshinyi tshiumvuijabu mu Nshapita 6 ne wa 7?


text:
Padi muntu uudi munange usama disama dia lufu
DORINE uvua mumvue bibi menemene pavuabu bakuate bayende Willy, uvua anu ne bidimu 54, ne tshiwuja mu buongo tshivua tshidiunda lukasa. * Baminganga bavua bamuambile ne: kuvua kumushadile anu ngondo mikese. Dorine udi uvuluka wamba ne: “Bivua binkolele bua kuitaba tshimvua mumvue. Munkatshi mua mbingu ya bungi tshivua ndiumvua bu meme to. Bivua anu bu ne: bivua bienzekela muntu mukuabu, kabiyi bituenzekela tuetu to. Tshivua mumanye ne: bualu bua mushindu eu buvua mua kutufikila to.”
Bia dibungama, mushindu uvua Dorine mudiumvue ke utu bantu ba bungi badiumvua. Disama dia lufu didi mua kukuata muntu kayi yonso ne dîba kayi dionso. Bidi bienza disanka bua kumona mudi bantu ba bungi bitaba bua kulama muntu udibu banange udibu bakuate ne disama dia lufu. Kadi kulama mubedi mmudimu mukole. Bena mu dîku badi mua kuenza tshinyi bua kukolesha mubedi wabu udi ne disama dia lufu ne kumulama? Mmunyi mudi bantu badi bamulama mua kupita bimpe ne mishindu mishilashilangane idibu mua kudiumvua mu tshikondo tshionso tshia disama adi? Pakadi lufu lusemena, ntshinyi tshidibu mua kutekemena? Kadi tuanji kumona bua tshinyi kulama mubedi udi ne disama dia lufu mmudimu mukole lelu.
LUTATU LUA MATUKU ETU AA
Malu a luondapu mmashintulule mushindu udi bantu bafua. Mu bidimu lukama bishale ebi, bantu bavua bafua ne bidimu bikese, nansha mu matunga mashidimuke. Bantu bavua bafua lukasa bua masama a tshiambu anyi bua njiwu. Bivua bikole bua kuya mu lupitadi, ne babedi ba bungi bavua babalama ku nzubu ne bafuilaku.
Lelu, diya kumpala dia malu a luondapu ndiambuluishe baminganga bua kuluisha masama bikole bua kulepesha matuku a muoyo wa muntu. Bantu bakadi balala mpindieu bidimu bia bungi ne masama avua ashipangana kumpala lukasa. Kadi dilepesha matuku a muoyo edi ki ndijikija disama to. Misangu ya bungi babedi badi ne matekete makole adi abapangisha bua kudienzela amue malu bobu nkayabu. Kulama babedi ba nunku nkulue kukole ne kudi kulomba malu a bungi.
Ke bualu kayi, misangu ya bungi, bantu kabatshiena batamba kufuila kumbelu, kadi badi bafuila mu lupitadi. Bantu ba bungi lelu ki mbamanye mutu muntu ufua to, ne bakese ke bakadi bamone mudi muntu ufua. Dîba adi, buôwa bua tshidi mua kuenzeka budi mua kupangisha muntu bua kuikala ne bukole bua kulama muena mu dîku udi usama. Ntshinyi tshidi mua kumuambuluisha?
LONGOLOLA MALU KUMPALA KUA DÎBA
Anu bu mutudi bamone mu tshilejilu tshia Dorine, bantu ba bungi badi bumvua bibi menemene padibu bakuata muntu udibu banange ne disama dia lufu. Ntshinyi tshidi mua kubambuluisha bua kudilongolola bua malu adi mabindile kumpala nansha mudibu mua kuikala ne kanyinganyinga kakole, buôwa, ne dibungama? Musadidi kampanda wa Nzambi wa lulamatu wakamulomba ne: ‘Utuyishe mua kubala matuku etu onso ne dibala edi nunku bua tuetu kudipetela mutshima udi ne meji.’ (Misambu 90:12) Eyowa, sambila ne muoyo mujima bua Yehowa Nzambi akuleje mua ‘kubala matuku ebe’ ne meji bua kumanya mua kusomba bimpe ne mubedi webe matuku adi mamushadile.
Bualu ebu budi bulomba kulongolola malu bimpe. Mubedi webe yeye muikale ne bukole bua kuyukila ne mmusue kuakula bua bubedi buende, bidi mua kuikala bimpe bua kumukonka bua kumanya muntu udi ne bua kumuangatshila mapangadika mu tshikondo tshikalaye kayi ne mushindu wa kudiangatshilawu. Kuyukila malu patoke bua kumanya bikalaye musue bua bamufululule, baye nende mu lupitadi, anyi bamondope ne luondapu kampanda kudi mua kukepesha dibenga kumvuangana anyi didipisha dia bena mu dîku badi benzejibue bua kuangatshila mubedi wabu udi kayi ne mushindu wa kuakula mapangadika. Kulejangana malu patoke kumpala kua dîba kudi kuambuluisha bena mu dîku bua kuimanyina pa mushindu wa kulama mubedi. Bible udi wamba ne: “Malu malongolola adi apangila padiku kakuyi dishintakaja dia ngenyi.”—Nsumuinu 15:22, NWT.
TSHIA KUENZA BUA KUAMBULUISHA
Mudimu wa kumpala wa muntu udi ulama mubedi ngua kumukolesha. Muntu ukadi pa kufua mmusue bamujadikile ne: mbamunange ne kena nkayende to. Mmunyi mutudi mua kumujadikila bualu ebu? Badila mubedi malu atuye musue ne adi mua kumukolesha anyi muimbila misambu ituye musue ne idi mua kumukolesha. Babedi ba bungi batu badiumvua bimpe padi muena mu dîku diabu ubakuata ku tshianza ne ubambila mêyi mimpe.
Bitu bimpe misangu ya bungi bua kumanyisha mubedi muntu yonso udi ulua kumutangila. Luapolo kampanda ludi luamba ne: “Ku biumvuilu bionso bitanu, lumvu ke lutu lushala lua ndekelu padi bikuabu bionso bimane kujimina. Mubedi udi mua kushala umvua bimpe nansha yeye umueneka bu mulale. Ke bualu kayi ki mbimpe kuamba bualu kampanda buuvua kuyi mua kuamba bu mubedi muikale mutabale.”
Sambila ne mubedi koku mushindu. Bible udi uleja ne: umue musangu mupostolo Paulo ne bena diende bavua mu lutatu lukole ne kabavua bamanye ni bavua mua kushala ne muoyo. Ndiambuluisha kayi divuabu bakebe? Paulo wakasengelela balunda bende ne: “Nuenu penu nudi mua kufila dienu dikuatshisha panudi nusengelela bua bualu buetu.” (2 Kolinto 1:8-11) Kusambila ne muoyo mujima tshikondo tshia lutatu lukole ne disama dikole kudi ne mushinga wa bungi.
ITABA MALU MUDIWU
Kumanya anu ne: muntu utudi banange ukadi pa kufua kudi kutatshisha mu lungenyi misangu ya bungi. Kabiena bikemesha, bualu ki mbafuke bantu bua bikale bafua to. Kabavua batufuke bua kuitaba lufu mu nsombelu wetu to. (Lomo 5:12) Ke bualu kayi Dîyi dia Nzambi didi dibikila lufu ne: “Muena lukuna.” (1 Kolinto 15:26) Nunku bidi biumvuika padi muntu ubenga kuela meji bua lufu lua muntu udiye munange.
Nansha nanku, kuelela meji ku malu adi mua kuenzeka kudi mua kuambuluisha bena mu dîku bua kukepesha buôwa buabu ne kudifila ku malu adi mua kukepesha lutatu luabu. Mbatele amue malu adi mua kufikila mubedi mu kazubu kadi kamba ne: “ Mbingu ya ndekelu ya muoyo wa muntu.” Bushuwa, malu onso au kaatu afikila mubedi yonso to, ne kaatu alondangana anu mudibu baatele to. Kadi babedi ba bungi badi batuilangana ne amue a kudiwu.
Padi muntu utudi banange ufua, bidi mua kuikala bimpe bua kubikila mulunda ukavua muitabe bua kutuambuluisha. Bantu bavua bamulama ne bena mu dîku badi mua kuikala basue bua babajadikile ne: ntatu ya mulela wabu anyi mulunda wabu mmijike ne kena ukenga kabidi to. Mufuki wa bantu udi utujadikila ne dinanga dionso ne: ‘Bafue kabena bamanye bualu nansha bumue.’—Muambi 9:5.
MULAMI MUNENE WA BANTU
Kueyemena Nzambi kudi ne mushinga, ki nganu mu tshikondo tshidi muena mu dîku ne disama dia lufu, kadi kabidi ne mu tshikondo tshia kanyinganyinga kadi kalua padi muntu ufua. Nzambi udi mua kukuambuluisha ku butuangaji bua mêyi a bantu bakuabu ne malu adibu bakuenzela. Dorine udi wamba ne: “Ngakalonga mua kuitaba diambuluisha dia muntu yonso. Mu bulelela, bungi bua diambuluisha dituvua bapete buakatupitshila mutu. Meme ne bayanyi tuakamona kakuyi mpata ne: Yehowa uvua utuambila ne: ‘Ndi ku luseke luenu bua kunuambuluisha mu lutatu elu.’ Tshiena mua kupua bualu ebu muoyo nansha.”
Bushuwa, Yehowa Nzambi ke Mulami munene wa bantu. Bu mudiye Mufuki wetu, udi umvua mudibi bitusama ne bitunyingalaja. Udi ne bukole bua kutuambuluisha ne kutukankamija bua tutantamene lutatu luetu ne mmusue kuenza nanku. Kadi bualu budi butamba kusankisha mbua ne: mmulaye bua kumbusha lufu mu katupa kîpi emu bua kashidi ne bua kubisha bantu miliyo ne miliyo badi mu meji ende ku lufu. (Yone 5:28, 29; Buakabuluibua 21:3, 4) Dîba adi, bantu bonso nebambe mêyi a mupostolo Paulo a ne: “Lufu, ditshimuna diebe didi penyi? Lufu, kalonda kebe kadi penyi?”—1 Kolinto 15:55.
^ tshik. 2 Tudi bashintulule amue mêna.